LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2007 M. SPALIO 8 D. ĮSAKYMO NR. 3D-446 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ VEIKLOS SRITIES „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2011 m. kovo 23 d. Nr. 3D-232

Vilnius

Pakeičiu Lietuvos Respublikos žemės ūkio ministro 2007 m. spalio 8 d. įsakymą Nr. 3D-446 „Dėl Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ veiklos srities „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisyklių patvirtinimo“ (Žin., 2007, Nr. 105-4317, Nr. 134-5432; 2009, Nr. 133-5806; 2010, Nr. 18-844) ir išdėstau jį nauja redakcija:

„LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ PAGAL VEIKLOS SRITĮ „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“ ĮGYVENDINIMO TAISYKLIŲ PATVIRTINIMO

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 9.1 ir 9.2 punktais, atsižvelgdamas į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), į 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2010 m. vasario 8 d. Komisijos reglamentu (ES) Nr. 108/2010 (OL 2010 L 36, p. 4), nuostatas ir siekdamas didinti žemės ir miškų ūkio konkurencingumą diegiant pažangias technologijas ir inovacijas ir efektyviai panaudoti EŽŪFKP lėšas,

tvirtinu Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisykles (pridedama).“

Žemės ūkio ministras	Kazys Starkevičius

PATVIRTINTA

Lietuvos Respublikos žemės ūkio

ministro 2007 m. spalio 8 d.

įsakymu Nr. 3D-446

(Lietuvos Respublikos žemės ūkio

ministro 2011 m. kovo 23 d.

įsakymo Nr. 3D-232 redakcija)

LIETUVOS KAIMO PLĖTROS 2007–2013 METŲ PROGRAMOS PRIEMONĖS „PROFESINIO MOKYMO IR INFORMAVIMO VEIKLA“ PAGAL VEIKLOS SRITĮ „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“ ĮGYVENDINIMO TAISYKLĖS

I. bendrosios nuostatos

1. Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2010 m. vasario 8 d. Komisijos reglamentu (ES) Nr. 108/2010 (OL 2010 L 36, p. 4), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839; 2009, Nr. 43-1667), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C (2007) 5076, su paskutiniais pakeitimais, patvirtintais 2009 m. gruodžio 14 d. Europos Komisijos sprendimu Nr. C(2009) 10216 (toliau – KPP), ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2009, Nr. 21-834).

II. ŠIOSE TAISYKLĖSE VARTOJAMOS SĄVOKOS

Didžiausiasis įkainis – Tinkamų finansuoti išlaidų pagal Lietuvos kaimo plėtros 2007–2013 metų programos priemones didžiausiųjų įkainių nustatymo metodikoje, patvirtintoje Lietuvos Respublikos žemės ūkio ministro 2007 m. liepos 11 d. įsakymu Nr. 3D-330 (Žin., 2007, Nr. 78-3158; 2008, Nr. 122-4638; 2009, Nr. 125-5414) nustatytas įkainis, pagal kurį apskaičiuojama didžiausia mokėtina paramos suma. Didžiausiasis įkainis nustatomas litais be pridėtinės vertės mokesčio.

Partneris – juridinis asmuo, dalyvaujantis įgyvendinant ir (ar) finansuojant projektą ir siekiantis gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, pasidalysiantis su projekto vykdytoju šio projekto rezultatus pagal prieš projekto įgyvendinimą pareiškėjo ir jo partnerių pasirašytą jungtinės veiklos sutartį. Projekto rezultatai privalo likti Lietuvoje, net jei partneris yra užsienio valstybės juridinis asmuo.

Vienetinis galutinis naudos gavėjas – galutinis naudos gavėjas, dalyvaujantis keliuose profesinio mokymo ir (ar) informavimo renginiuose (mokymo kursuose, lauko dienose, seminaruose ir kt.), bet skaičiuojamas tik vieną kartą.

Žemės ir miškų ūkio veikla užsiimančių asmenų mokymas (toliau – mokymas) – žinių perdavimas ūkininkams, jų partneriams, ūkio darbuotojams ir kitiems fiziniams ar juridiniams asmenims, užsiimantiems žemės ir miškų ūkio veikla, ir jų įgūdžių lavinimas organizuojant mokymo kursus, seminarus, lauko dienas ir kt.

Žemės ir miškų ūkio veikla užsiimančių asmenų mokymo kursai (toliau – mokymo kursai) – žemės ir miškų ūkio veikla užsiimantiems asmenims mokymo institucijos organizuojami žemės ir miškų ūkio srities kursai pagal Studijų, mokymo programų ir kvalifikacijų registre įregistruotas formaliojo profesinio mokymo programas arba pagal neformaliojo žemdirbių tęstinio profesinio mokymo programas, patvirtintas vadovaujantis Žemdirbių, miškų savininkų, vietos veiklos grupių narių, kitų kaimo gyventojų ir jų konsultantų neformaliojo tęstinio profesinio mokymo programų bendrųjų reikalavimų aprašu, arba pagal Privačių miškų savininkų švietimo, mokymo ir konsultavimo perspektyvinę programą.

Žemės ir miškų ūkio veikla užsiimančių asmenų mokymo programa (toliau – mokymo programa) – dokumentas, kuriame nuosekliai išdėstomi teoriniai ir praktiniai mokymo dalykai, reikalingi žemės ir miškų ūkio srities profesinėms žinioms įgyti.

Kitos šiose Taisyklėse vartojamos sąvokos apibrėžtos Lietuvos kaimo plėtros 2007–2013 metų programos administravimo taisyklėse ir kituose teisės aktuose.

III. PRIEMONĖS VEIKLOS SRITIES TIKSLAI

2. Priemonės „Profesinio mokymo ir informavimo veikla“ pagal veiklos sritį „Asmenų, susijusių su žemės ir miškų ūkio veikla, mokymas ir informavimas“ tikslai:

2.1. bendrasis tikslas – didinti žemės ir miškų ūkio konkurencingumą, stiprinant žmogiškuosius išteklius ir diegiant pažangias technologijas ir inovacijas;

2.2. specialusis tikslas – kelti dirbančiųjų žemės ir miškų ūkyje asmenų profesinę kvalifikaciją bei kompetenciją, suteikiant jiems galimybę prisitaikyti prie naujų rinkos pokyčių bei skatinant jų gebėjimą konkuruoti;

2.3. veiklos tikslas – mokyti dirbančius žemės ir miškų ūkio sektoriuose asmenis, tobulinti jų žinių lygį ir profesinę kompetenciją, ugdyti verslumo įgūdžius.

IV. REMIAMA VEIKLA

3. Parama teikiama organizuojant mokymo kursus pagal šias mokymo kryptis:

3.1. Pirmoji mokymo kryptis:

3.1.1. Ūkio valdymo (visuomenės, gyvūnų ir augalų sveikatos, aplinkosaugos, gyvūnų gerovės) ir geros agrarinės būklės reikalavimai bei darbo saugos standartai;

3.1.2. Agrarinė aplinkosauga ir kraštovaizdžio gerinimas (įskaitant ekologinį ir tausojantį ūkininkavimą);

3.1.3. Verslumo ugdymas ir finansų valdymas;

3.1.4. Jaunųjų ūkininkų kompetencijos ugdymas.

3.2. Antroji mokymo kryptis:

3.2.1. Žemės ūkio gamybos technologijos:

3.2.1.1. augalininkystė;

3.2.1.2. gyvulininkystė;

3.2.1.3. veterinarija;

3.2.1.4. paukštininkystė;

3.2.1.5. bitininkystė;

3.2.1.6. sodininkystė, daržininkystė, vaistažolių auginimas;

3.2.1.7. žemės ūkio mechanizavimas ir statyba, energetika;

3.2.1.8. mokymas pagal Ūkininkavimo pradmenų mokymo programą (formaliojo profesinio mokymo programa);

3.2.1.9. mokymas pagal TR1 kategorijos traktorių vairuotojų (traktorininkų), TR2 kategorijos traktorių vairuotojų (traktorininkų) ir SZ kategorijos savaeigių žemės ūkio mašinų vairuotojo (traktorininko) mokymo programas (formaliosios profesinio mokymo programos);

3.2.1.10. kitos su žemės ūkio gamyba (pagal Europos Bendrijos steigimo sutarties (Romos sutarties) I priedą) susijusios technologijos;

3.2.2. miškininkystė.

V. PARAMA PRIEMONĖS VEIKLOS SRIČIAI ĮGYVENDINTI IR JOS DYDIS

4. Lėšos šiai priemonės veiklos sričiai įgyvendinti skiriamos iš Europos žemės ūkio fondo kaimo plėtrai (toliau – EŽŪFKP) ir bendrojo finansavimo lėšų, numatytų valstybės biudžete.

5. Didžiausioji paramos suma vienam projektui (į šią sumą neįskaičiuojamas pirkimo ir (arba) importo pridėtinės vertės mokestis (toliau – PVM), jei jis finansuojamas pagal šių Taisyklių 34 punktą):

5.1. pagal pirmąją mokymo kryptį – 2 762 240 Lt (du milijonai septyni šimtai šešiasdešimt du tūkstančiai du šimtai keturiasdešimt litų);

5.2. pagal antrąją mokymo kryptį – 690 560 Lt (šeši šimtai devyniasdešimt tūkstančių penki šimtai šešiasdešimt litų).

6. Lėšos mokymui skiriamos neviršijant numatytų didžiausiųjų įkainių. Teikiant paraiškas pagal antrąją mokymo kryptį (išskyrus 3.2.1.8–3.2.1.9 punktuose nurodytas mokymo programas) paramos paraiškoje prašoma paramos suma neturi viršyti projektiniame pasiūlyme nurodytos paramos sumos.

7. Parama priemonės veikloms miškininkystės srityje įgyvendinti turi būti skiriama nepažeidžiant valstybės pagalbos taisyklių, vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnio taikymo de minimis pagalbai (OL 2006 L 379, p. 5). Bendra de minimis pagalbos suma, suteikta tam pačiam pareiškėjui pagal de minimis taisyklę, negali viršyti 690 560 Lt (šešių šimtų devyniasdešimt tūkstančių penkių šimtų šešiasdešimt litų) ribos per 3 mokestinių metų laikotarpį.

8. Finansuojama iki 100 proc. tinkamų finansuoti projekto išlaidų, išskyrus 3.2.1.8–3.2.1.9 punktuose nurodytas mokymo programas, pagal kurias finansuojama iki 80 proc. tinkamų finansuoti projekto išlaidų.

9. Paramos suma, skirta kvietimui teikti paramos paraiškas pagal šios priemonės veiklos srities mokymo kryptis, nustatoma atskiru Lietuvos Respublikos žemės ūkio ministro įsakymu.

VI. GALUTINIAI NAUDOS GAVĖJAI

10. Galutiniai naudos gavėjai, t. y. mokymo kursų dalyviai – ūkininkai, jų partneriai, ūkio darbuotojai ir kiti fiziniai ar juridiniai asmenys, užsiimantys žemės ir miškų ūkio veikla ir įregistravę žemės ūkio ar miškų valdą Lietuvos Respublikos žemės ūkio ir kaimo verslo registre (ūkio darbuotojai, valdos partneriai arba valdos nariai, dalyvaujantys mokymo kursuose, dalyvių registracijos lape nurodo ūkio, kuriame dirba, valdos registracijos numerį).

VII. TINKAMI PAREIŠKĖJAI ir jų partneriai

11. Tinkamas pareiškėjas ir jo partneris pagal 3.1 punkte nurodytą pirmąją mokymo kryptį yra Lietuvos Respublikos žemės ūkio ministro 2007 m. rugpjūčio 22 d. įsakymu Nr. 3D-387 (Žin., 2007, Nr. 93-3746 ) paskirta mokymą organizuojanti institucija.

12. Tinkami pareiškėjai ir jo partneriai pagal 3.2 punkte nurodytą antrąją mokymo kryptį gali būti juridiniai asmenys, veikiantys ne mažiau kaip 3 metus:

12.1. asociacijos, labdaros ir paramos fondai, vienijantys asmenis, užsiimančius žemės ir miškų ūkio bei alternatyviąja veikla ir (arba) vykdantys neformalųjį asmenų, užsiimančių žemės ūkio veikla, mokymą;

12.2. mokslo, studijų ir profesinio mokymo institucijos;

12.3. įstaigos, turinčios teisę vykdyti žemės ūkio ir miškininkystės srities formalųjį mokymą.

13. Pareiškėjai gali patys vykdyti mokymą arba pirkti mokymo paslaugą. Mokymo paslaugos teikėjai pagal antrąją mokymo kryptį turi atitikti bent vieną iš 12 punkte nustatytų tinkamumo kriterijų. Mokymo paslaugos teikėjai atitinka šį kriterijų, jeigu dokumentus, patvirtinančius atitiktį šiam reikalavimui (įstatai, nuostatai, viešuosiuose registruose esantys duomenys ir pan.), pateikia derinant mokymo paslaugų pirkimo dokumentus.

14. Mokymą vykdančios institucijos teisės aktų nustatyta tvarka turi būti įgijusios teisę užsiimti formaliuoju ar neformaliuoju suaugusiųjų mokymu ir per paskutiniuosius 12 mėnesių iki paraiškos pateikimo darbo sutarties pagrindu turėti ne mažiau kaip du lektorius (dėstytojus), kurių kvalifikacija atitinka bent vienoje mokymo programoje arba jos projekte nustatytus reikalavimus. Dokumentus, patvirtinančius šiame punkte nustatytus reikalavimus (leidimai, licencijos, įstatai, nuostatai, viešuosiuose registruose esantys duomenys, darbo sutartys, dėstytojų gyvenimo aprašymai ir pan.) pateikia kartu su projektu, kai pareiškėjas yra mokymą vykdanti institucija, kitu atveju (kai pareiškėjas perka mokymo paslaugą) derinti teikiant mokymo paslaugų pirkimo dokumentus.

VIII. PARTNERYSTĖ

15. Pareiškėjai gali teikti paramos paraiškas individualiai arba kartu su partneriais, kurie dalyvauja įgyvendinant projektą ir naudojasi jo rezultatais. Rinkdamasis partnerį (-ius) pareiškėjas turėtų atsižvelgti į partnerio žinias, įgūdžius, patirtį, sugebėjimą papildyti projektą reikalingais ištekliais ir įgyvendinti prisiimtus įsipareigojimus. Partneriui taikomi tokie patys tinkamumo kriterijai kaip ir pareiškėjui.

16. Projektui pateikiama viena paramos paraiška, atitinkamai užpildyta pareiškėjo ir jo partnerių. Partnerių patirtoms išlaidoms taikomi tie patys kriterijai, kaip ir projekto vykdytojo patirtoms išlaidoms.

17. Finansavimą, skirtą visam projektui įgyvendinti, tiesiogiai gauna tik pareiškėjas, kuris ir atsiskaito su kitais partneriais. Partneriai tiesiogiai paramos lėšų negauna.

18. Jeigu paramos paraiška teikiama kartu su partneriais, tarp pareiškėjo ir partnerio (-ių) turi būti pasirašoma jungtinės veiklos sutartis. Atsakomybė už projekto įgyvendinimą atitenka pareiškėjui. Bet koks projekto rezultatų paskirstymo pakeitimas turi būti įforminamas raštu kaip jungtinės veiklos sutarties pakeitimas, apie kurį informuojama Nacionalinė mokėjimo agentūra prie Žemės ūkio ministerijos (toliau – Agentūra).

19. Jungtinės veiklos sutartyje įsipareigojama laikytis pagrindinių geros partnerystės praktikos taisyklių:

19.1. visi partneriai turi būti perskaitę paramos paraišką ir susipažinę su savo teisėmis ir pareigomis įgyvendinant projektą;

19.2. projekto įgyvendinimo metu yra užtikrinamas visų partnerių lygiavertis bendradarbiavimas tiek priimant sprendimus, tiek įgyvendinant projektą;

19.3. visiems partneriams persiunčiamos Agentūrai teikiamų projekto įgyvendinimo veiklos ir finansinių ataskaitų kopijos;

19.4. visus projekto pakeitimus pirmiausia, prieš kreipiantis į Agentūrą, siekiama suderinti tarp partnerių.

IX. NETINKAMI PAREIŠKĖJAI IR JŲ PARTNERIAI

20. Pareiškėjui parama negali būti suteikiama, jei:

20.1. pareiškėjas ar jo partneris yra bankrutuojantis ir (arba) bent vienas iš jų yra likviduojamas;

20.2. pareiškėjas arba jo partneris yra nesumokėjęs socialinio draudimo įmokų, nustatytų Lietuvos Respublikos teisės aktais;

20.3. pareiškėjas arba jo partneris yra neįvykdęs mokestinių įsipareigojimų pagal Lietuvos Respublikos teisės aktus;

20.4. paramos paraiškoje arba prieduose, arba pagal Agentūros paklausimą pateiktuose dokumentuose Agentūrai pateikė neteisingą informaciją;

20.5. yra priimtas galutinis sprendimas dėl:

20.5.1. pareiškėjo, ketinusio ir (arba) gavusio paramą iš Specialiosios žemės ūkio ir kaimo plėtros paramos programos (SAPARD), Europos žemės ūkio orientavimo ir garantijų fondo, Europos žemės ūkio fondo kaimo plėtrai (EŽŪFKP), Žuvininkystės orientavimo finansinio instrumento, Europos žuvininkystės fondo, paramos teikimo ar sutarties sąlygų pažeidimo, apie kurį teisės aktų nustatyta tvarka buvo pranešta Europos Komisijai. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

20.5.2. paramos mokėjimo nutraukimo dėl padaryto pažeidimo. Tokiu atveju pareiškėjas ar jo partneris neturi teisės pretenduoti į paramą vienerius metus nuo galutinio sprendimo priėmimo;

20.5.3. pareiškėjo ar jo partnerio įvykdytos nusikalstamos veikos ar administracinio teisės pažeidimo, susijusio (-ios) su parama. Tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo;

20.6. siekdamas palankaus sprendimo, bandė daryti įtaką Agentūrai ar Lietuvos Respublikos žemės ūkio ministerijai (toliau – Ministerija);

20.7. pažeidė kitas paramos teikimo sąlygas dėl paramos skyrimo iš Europos Sąjungos (toliau – ES) arba Lietuvos Respublikos valstybės biudžeto lėšų.

X. TINKAMUMO REIKALAVIMAI paramai gauti

21. Pareiškėjo tinkamumas gauti paramą vertinamas pagal paramos paraiškos pateikimo dieną pareiškėjo pateiktus ir atitinkamais dokumentais pagrįstus duomenis, taip pat viešuosiuose registruose esančius duomenis. Jei šie duomenys skiriasi, vadovaujamasi registruose esančiais duomenimis.

22. Tinkamumo kriterijai yra šie:

22.1. paramos paraišką teikia subjektas, įvardytas tinkamu pareiškėju šių Taisyklių VII skyriuje;

22.2. projektas atitinka priemonės tikslus, nurodytus šių Taisyklių III skyriuje;

22.3. projekto veikla ir išlaidos yra susijusios su remiama priemonės veikla, nurodyta šių Taisyklių IV skyriuje;

22.4. pareiškėjas neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui (ši nuostata gali būti netaikoma įstaigoms, kurių veikla finansuojama iš valstybės ar savivaldybės biudžeto, juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių ar socialinio draudimo įmokų mokėjimo terminai);

22.5. pareiškėjas užtikrina, kad išlaidos, kurioms finansuoti prašoma paramos, nebuvo, nėra ir nebus finansuojamos iš kitų nacionalinių programų ir ES fondų;

22.6. pareiškėjas, be Agentūros sutikimo (paštu, faksu), įsipareigoja nekeisti sutartyje numatytų projekto įgyvendinimo sąlygų, išskyrus tuos atvejus, kai atsiranda objektyvios aplinkybės, dėl kurių pasikeičia projekto dėstytojai (pvz., dėl dėstytojų ligos) ar mokymo kursų dalyviai ar kitos nenumatytos aplinkybės, kurios dėl objektyvių priežasčių negalėjo būti suderintos su Agentūra;

22.7. pareiškėjas be Agentūros sutikimo įsipareigoja nekeisti projektiniame pasiūlyme ir paraiškoje – sutarties sudėtinėje dalyje numatytų savivaldybių, kuriose buvo numatyti mokymo kursai;

22.8. pareiškėjas įsipareigoja ne vėliau kaip kiekvieno mėnesio 20 d. paštu arba faksu ir elektroniniu paštu pmvi@nma.lt pateikti Agentūrai kito mėnesio organizuojamų mokymo kursų grafiką pagal Agentūros parengtą informacijos pateikimo formą (nurodant įstaigos pavadinimą, įmonės kodą, projekto numerį, mokymo kursų pavadinimą, organizatorių, vykdymo vietą, datą, vykdymo trukmę, mokymo kursų dalyvių skaičių, dėstytojus, asmenis, kurie atsakingi už mokymo kursų organizavimą, nurodant jų vardus, pavardes). Pradėjus veikti Žemdirbių mokymo ir konsultavimo informacijos sistemai (toliau – ŽMIKIS), ši informacija ten turi būti skelbiama. Apie mokymo kursų grafiko pasikeitimus privaloma informuoti (veikiant ŽMIKIS – paskelbti) nedelsiant pagal Agentūros parengtą informacijos pateikimo formą. Šio punkto nuostatos taikomos ir anksčiau pasirašytoms sutartims;

22.9. Jei ŽMIKIS pradės veikti prieš mokymo kursus ir (arba) jų metu, pareiškėjas įsipareigoja į ŽMIKIS suvesti duomenis, nurodant informaciją apie vykdomą projektą, mokymo kursus, lektorius, mokymo kursų dalyvius: dalyvio vardą, pavardę, asmens kodą ir (arba) žemės ūkio valdos registracijos numerį, gyvenamąją vietą, telefoną, el. paštą ir kitus duomenis;

22.10. parama neskiriama įvadiniams mokymo kursams, sudarantiems profesinio mokymo ar aukštojo mokslo įstaigų formaliojo žemės ūkio ir miškininkystės mokymo programų ar sistemos dalį;

22.11. mokymo kursai pagal antrą mokymo kryptį vykdomi pagal:

22.11.1. žemdirbių neformaliojo tęstinio profesinio mokymo ir miškų savininkų švietimo, mokymo programas (ne ilgesnes kaip 40 akad. val.), parengtas vadovaujantis Žemdirbių, miškų savininkų, vietos veiklos grupių narių, kitų kaimo gyventojų ir jų konsultantų neformaliojo tęstinio profesinio mokymo programų bendrųjų reikalavimų aprašu, patvirtintu Lietuvos Respublikos žemės ūkio ministro 2009 m. vasario 26 d. įsakymu Nr. 3D-132 (Žin., 2009, Nr. 25-996; 2010, Nr. 141-7220) (toliau – Mokymo programų bendrųjų reikalavimų aprašas). Mokymo programos projektas teikiamas ir derinamas Taisyklių 54 ir 55 punktuose nustatyta tvarka;

22.11.2. Ūkininkavimo pradmenų mokymo programą;

22.11.3. TR1 kategorijos traktorių vairuotojų (traktorininkų), TR2 kategorijos traktorių vairuotojų (traktorininkų) ir SZ kategorijos savaeigių žemės ūkio mašinų vairuotojo (traktorininko) mokymo programas;

22.12. pareiškėjas gali teikti paramos paraišką pagal kelias mokymo programas;

22.13. rekomenduojamas mažiausias mokymo kursų dalyvių skaičius grupėje – 12, didžiausias – 25 (išskyrus mokymo kursus su kompiuterinėmis programomis, kuriuose rekomenduojamas mažiausias dalyvių skaičius grupėje – 8);

22.14. pareiškėjas įsipareigoja pildyti mokymo kursų dalyvių lankomumo sąrašus arba lankomumo žurnalą. Kvalifikacijos tobulinimo pažymėjimai išduodami tik mokymo kursų dalyviams, išklausiusiems ne mažiau kaip 60 proc. mokymo programoje nustatyto mokymosi laiko ir atlikusiems mokymo programoje numatytus reikalavimus;

22.15. lektorių kvalifikacija, mokymo vieta, ištekliai ir kiti mokymo proceso elementai turi atitikti mokymo programose nustatytus reikalavimus;

22.16. parama skiriama atsižvelgiant į mokymosi poreikį. Projektiniame pasiūlyme ir paramos paraiškoje pareiškėjas privalo pateikti mokymosi poreikį pagal mokymo programas, vietovę (nurodant savivaldybę, kurios dalyvius ketinama apmokyti), mokymo kursų ir mokymo kursų dalyvių skaičių (galutinių naudos gavėjų ir vienetinių galutinių naudos gavėjų skaičių). Paramos paraiškoje nurodytas mokymosi poreikis turi atitikti projektiniame pasiūlyme nurodytą mokymosi poreikį. Jei paramos paraiškoje mokymosi poreikis neatitinka projektiniame pasiūlyme nurodyto mokymosi poreikio, jis turi būti suderintas su Ministerija;

22.17. mokymo kursai pagal pasirinktas mokymo programas pagal Taisyklių 3.2.1.1–3.2.1.7, 3.2.1.10 ir 3.2.2 punktuose nurodytas mokymo kryptis negali būti planuojami tose savivaldybėse, kuriose buvo arba yra vykdomas mokymas pagal KPP priemonės „Profesinio mokymo ir informavimo veikla“ veiklos srities „Asmenų, susijusių su žemės ir miškų ūkio veikla, mokymas ir informavimas“ tas pačias mokymo programas. Informacija apie mokymo programų vykdymą savivaldybėse pateikiama Mokymo programų, pagal kurias vykdomas žemdirbių mokymas, finansuojamas iš Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ veiklos sričiai „Asmenų, susijusių su žemės ir miškų ūkio veikla, mokymas ir informavimas“ numatytų lėšų, sąvade (toliau – Sąvadas). Sąvadas pateikiamas Programos „Leader“ ir žemdirbių mokymo metodikos centro interneto svetainėje adresu http://www.zmmc.lt/lt/zemdirbiu-mokymai/mokymo-programos.html;

22.18. projektas, vykdomas pagal antrąją mokymo kryptį, turi būti įtrauktas į projektinių pasiūlymų, finansuojamų iš EŽŪKPF ir Lietuvos Respublikos valstybės biudžete numatytų bendrojo finansavimo paramos lėšų pagal Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ veiklos sritį „Asmenų, susijusių su žemės ir miškų ūkio veikla, mokymas ir informavimas“, sąrašą (toliau – finansuojamų projektinių pasiūlymų sąrašas).

23. Projekto įgyvendinimo laikotarpis nustatomas paramos sutartyje, bet jis negali būti ilgesnis kaip 24 mėnesiai nuo projekto įgyvendinimo pradžios, t. y. pirmųjų projekte numatytų mokymo kursų pradžios. Mokymo kursai negali būti pradėti vykdyti, kol nepasirašyta paramos sutartis.

XI. TINKAMOS IR NETINKAMOS FINANSUOTI IŠLAIDOS

24. Tinkamomis finansuoti išlaidomis laikomos tos išlaidos, kurios pareiškėjo padarytos įgyvendinant projektą, bet ne ankstesnės kaip 2 metų iki paramos paraiškos pateikimo dienos. Projektai, kurie bus pateikti 2013 metais ir kuriems bus skiriama parama, turės būti įgyvendinti ir paramos lėšos išmokėtos iki 2015 m. gruodžio 31 d. Tam, kad paramos lėšos paramos gavėjui būtų išmokėtos iki 2015 m. gruodžio 31 d., paramos gavėjas turi suplanuoti projekto veiklas taip, kad jis pateiktų Agentūrai paskutinį mokėjimo prašymą ne vėliau kaip likus 3 mėn. iki 2015 m. gruodžio 31 d.

25. Projekto biudžeto išlaidų kategorijos:

25.1. projekto parengimo ir administravimo išlaidos:

25.1.1. projektams, kurių bendra vertė iki 600 000 Lt, projekto parengimo ir administravimo išlaidos turi būti ne didesnės kaip 20 proc. projekto vykdymo išlaidoms skirtos paramos sumos;

25.1.2. projektams, kurių bendra vertė nuo 600 001 iki 1000 000 Lt – ne didesnės kaip 18 proc. projekto vykdymo išlaidoms skirtos paramos sumos;

25.1.3. projektams, kurių bendra vertė daugiau kaip 1000 000 Lt – ne didesnės kaip 16 proc. projekto vykdymo išlaidoms skirtos paramos sumos;

25.2. projekto vykdymo išlaidos:

25.2.1. mokymo paslaugų įsigijimo išlaidos (kai pareiškėjas perka mokymo paslaugą);

25.2.2. mokymo kursų vykdymo išlaidos (kai pareiškėjas pats vykdo mokymą);

25.3. projekto viešinimo išlaidos (ne didesnės kaip 1 proc. vykdymo išlaidoms skirtos paramos sumos).

26. Projekte turi būti numatytos visos išlaidos, kurios yra susijusios su projekto įgyvendinimu, tačiau paramos lėšomis bus finansuojamos tik tinkamos finansuoti, būtinos projektui įgyvendinti ir neviršijančios paramos dydžio ir intensyvumo išlaidos. Tinkamos finansuoti išlaidos turi būti aiškiai išvardytos pagal išlaidų kategorijas ir pagal atitinkamos kategorijos išlaidų rūšis, o ne pateikiamos bendra suma.

27. Tinkamos finansuoti išlaidos yra šios:

27.1. projekto parengimo ir administravimo išlaidos:

27.1.1. atlygis projekto rengėjui (-ams), projektą administruojančiam (-tiems) asmeniui (-ims) (vadovui, finansininkui, administratoriui ir kitiems projektą administruojantiems asmenims);

27.1.2. skelbimai spaudoje;

27.1.3. komunikacinės išlaidos (pašto, telefono ir kt.);

27.1.4. kanceliarinės išlaidos;

27.1.5. biuro įrangos (kompiuterių, fakso, telefono aparato, spausdintuvo, kopijuoklio, kitos biuro įrangos) įsigijimo ir (arba) nuomos (jei biuro įranga nenusidėvi per visą projekto įgyvendinimo laikotarpį, tai likutinė vertė padengiama iš paramos gavėjo lėšų);

27.1.6. patalpų nuomos;

27.1.7. komunalinių paslaugų (išskyrus įstaigas, kurių veikla finansuojama iš valstybės ar savivaldybės biudžeto);

27.1.8. kelionės ir (ar) transporto (nuomos ir kitos transporto išlaikymo), komandiruočių (kai į komandiruotes vyksta pareiškėjo ar partnerio darbuotojai, dirbantys pagal darbo sutartis) išlaidos;

27.1.9. mokymo programų parengimo (įsigijimo) išlaidos;

27.1.10. kompiuterinės programinės įrangos, skirtos valdyti projektą, įsigijimas (jei įranga nenusidėvi per visą projekto įgyvendinimo laikotarpį, tai likutinė vertė padengiama iš paramos gavėjo lėšų);

27.1.11. išlaidos, susijusios su atsiskaitomosios sąskaitos atidarymu ir aptarnavimu;

27.2. projekto vykdymo išlaidos:

27.2.1. mokymo paslaugų įsigijimas, neviršijant didžiausiųjų įkainių (kai pareiškėjas perka mokymo paslaugą);

27.2.2. mokymo kursų vykdymo tinkamos finansuoti išlaidos, neviršijant didžiausiųjų įkainių (kai pareiškėjas pats vykdo mokymą):

27.2.2.1. atlygis dėstytojams, egzaminų komisijos nariams;

27.2.2.2. dėstytojų (lektorių) kelionės ir (ar) transporto, komandiruočių (kai į komandiruotes vyksta pareiškėjo ar partnerio darbuotojai, dirbantys pagal darbo sutartis) išlaidos;

27.2.2.3. skelbimai spaudoje;

27.2.2.4. literatūros, būtinos mokymo procesui ir mokymo kursų dalyviams, įsigijimas;

27.2.2.5. kanceliarinių prekių įsigijimas;

27.2.2.6. kompiuterinių mokymo programų įsigijimas (jei kompiuterinės mokymo programos nenusidėvi per visą projekto įgyvendinimo laikotarpį, tai likutinė vertė padengiama iš paramos gavėjo lėšų);

27.2.2.7. mokymo baigimo pažymėjimų ir lankomumo žurnalų įsigijimas (mokymo pažymėjimais ir lankomumo žurnalais aprūpina Programos „Leader“ ir žemdirbių mokymo metodikos centras);

27.2.2.8. mokymo priemonių (išskyrus traktorių, žemės ir miškų ūkio mašinų ir jų padargų, naudojamų praktiniam mokymui) bei žaliavos įsigijimas;

27.2.2.9. traktorių, žemės ir miškų ūkio mašinų ir jų padargų, naudojamų praktiniam mokymui, nuoma;

27.2.2.10. patalpų, įrangos (mokymo įrangos, kompiuterių, demonstravimo technikos) nuoma;

27.2.2.11. komunalinių paslaugų (išskyrus įstaigas, kurių veikla finansuojama iš valstybės ar savivaldybės biudžeto);

27.2.2.12. mokymo dalomosios medžiagos parengimas ar įsigijimas (atlygis rengėjui, dauginimas, įrišimas);

27.2.2.13. komunikacinės išlaidos (pašto, telefono ir kt.);

27.2.2.14. mokymo kursų dalyvių kelionės ir (ar) transporto išlaidos (mokymo kursų dalyvių išvykos į praktinio mokymo vietą, ekskursijos, transporto priemonių, naudojamų praktiniam mokymui, amortizavimo ir remonto išlaidos);

27.2.2.15. mokymo kursų dalyvių aprūpinimas maistu ir nakvyne.

28. Projekto tinkamų finansuoti išlaidų pagrindimo ir apmokėjimo įrodymo dokumentus ir (arba) jų kopijas saugo paramos gavėjas ir (ar) partneris. Agentūrai jie neturi būti pateikiami, tačiau turi būti išvardyti jai teikiamame mokėjimo prašyme, išskyrus Taisyklių 73 punkte nurodytus dokumentus.

29. Visos projekto išlaidos turi būti patvirtintos apskaitos dokumentais, turinčiais visus Lietuvos Respublikos buhalterinės apskaitos įstatymo (Žin., 2001, Nr. 99-3515) nustatytus apskaitos dokumentų rekvizitus, arba pagrįstos institucijos vadovo įsakymu patvirtintais paslaugų ir kitų išlaidų priskyrimo projekto vykdymui, įkainiais. Paramos gavėjas tvarko šių lėšų apskaitą ir saugo su projekto apskaita susijusius dokumentus atskirai nuo kitų. Projekto išlaidas paramos gavėjai privalo apskaityti laikydamiesi Lietuvos Respublikos įstatymų ir kitų teisės aktų reikalavimų. Pareiškėjas prieš paramos sutarties pasirašymą privalo turėti kredito įstaigoje atskirą sąskaitą projekto lėšoms.

30. Pirkimai atliekami vadovaujantis Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) (toliau – Viešųjų pirkimų įstatymas) nuostatomis arba (kai jos netaikomos) Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklėmis, patvirtintomis Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 (Žin., 2007, Nr. 41-1559; 2009, Nr. 21-835) (toliau – Prekių, paslaugų ar darbų pirkimo taisyklės). Jei prekės, paslaugos ar darbai kainuos daugiau negu nustatyti didžiausieji įkainiai, ta išlaidų dalis, kuri viršys didžiausiuosius įkainius, nebus kompensuojama.

31. Vėliausiai iki mokėjimo prašymo pateikimo datos paramos gavėjas ir (arba) partneris turi būti pateikęs Agentūrai vertinti įvykdytų prekių, paslaugų ar darbų pirkimo dokumentus. Agentūra turi įvertinti šių dokumentų atitiktį Viešųjų pirkimo įstatymo ar Prekių, paslaugų ar darbų pirkimo taisyklių reikalavimams. Kai paramos gavėjas ir (arba) partneris perka mokymo paslaugą, Agentūra taip pat turi įvertinti šių dokumentų sąlygų atitiktį mokymo programoje numatytų reikalavimams.

32. Netinkamos kompensuoti išlaidos:

32.1. viršijančios Ministerijos nustatytus didžiausiuosius įkainius;

32.2. nenumatytos projekte, nesusijusios su projektu ir neįvardytos šių Taisyklių 27 punkte;

32.3. padarytos perkant prekes, darbus ir paslaugas, projekto vykdytojams nesilaikant Viešųjų pirkimų įstatymo, kai jie yra perkančiosios organizacijos, kitiems – Prekių, paslaugų ar darbų pirkimo taisyklių nustatytos tvarkos.

33. Pirkimo ir (arba) importo PVM, kurį paramos gavėjas pagal Lietuvos Respublikos pridėtinės vertės mokesčio įstatymą turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė) visais atvejais yra netinkamas finansuoti iš paramos lėšų.

34. Kai paramos gavėjas yra valstybės arba savivaldybės institucija ar įstaiga arba kitas viešasis juridinis asmuo, vykdantis valstybės ar savivaldybių veiklą, kaip ji apibrėžta Lietuvos Respublikos pridėtinės vertės mokesčio įstatymo (Žin., 2002, Nr. 35-1271) 2 straipsnio 38 dalyje, pirkimo ir (arba) importo PVM yra netinkamas finansuoti iš paramos lėšų. Tokiu atveju pirkimo ir (arba) importo PVM nuo apmokestinamosios prekių ir (ar) paslaugų, už kurias mokama iš EŽŪKPF ir bendrojo finansavimo lėšų, vertės, kurio paramos gavėjas pagal Lietuvos Respublikos pridėtinės vertės mokesčio įstatymą neturi ar negalėtų turėti galimybės įtraukti į PVM atskaitą, yra apmokamas iš šiam tikslui skirtų ministerijos bendrųjų valstybės biudžeto asignavimų.

35. Dėl teisės aktų pasikeitimų, turinčių įtakos PVM sumai, gali būti perskaičiuojama ir keičiama paraiškose ar paramos sutartyje nurodyta PVM suma, apmokama pagal Taisyklių 34 punktą arba paraiškose ar paramos sutartyje nurodyta paramos suma, jei ji neviršija didžiausios paramos sumos vienam projektui.

XII. PROJEKTINIŲ PASIŪLYMŲ, MOKYMO PROGRAMŲ PROJEKTŲ teikimO TVARKA

Projektinių pasiūlymų teikimas

36. Projektinis pasiūlymas – Taisyklių 1 priede nustatytos formos dokumentas, kurį turi užpildyti ir pateikti Ministerijai pareiškėjas, siekiantis, kad jo projektas būtų įtrauktas į finansuojamų projektinių pasiūlymų sąrašą.

37. Projektiniai pasiūlymai teikiami tik pagal Taisyklių 3.2.1.1–3.2.1.7, 3.2.1.10 ir 3.2.2 punktuose nurodytas mokymo kryptis.

38. Kvietimą teikti projektinius pasiūlymus skelbia Ministerija pagal Ministerijos patvirtintą pasiūlymų teikimo tvarkaraštį. Kvietimas skelbiamas „Valstybės žinių“ priede „Informaciniai pranešimai“, Agentūros ir Ministerijos interneto svetainėse (Agentūros – www.nma.lt, Ministerijos – www.zum.lt).

39. Projektiniai pasiūlymai, pateikti po kvietime nustatyto termino, nepriimami.

40. Projektinis pasiūlymas pildomas lietuvių kalba ir turi būti pateiktas spausdintine ir elektronine forma. Kita kalba ir ranka užpildyti projektiniai pasiūlymai nepriimami.

41. Kvietimo teikti projektinius pasiūlymus metu tas pats pareiškėjas gali teikti tik vieną projektinį pasiūlymą.

42. Projektinius pasiūlymus priima iš pareiškėjų ir registruoja Ministerijos administracijos atsakingas padalinys, kuris pasibaigus kvietimo teikti projektinius pasiūlymus terminui, projektinius pasiūlymus perduoda projektinių pasiūlymų vertinimo komisijos, tvirtinamos Lietuvos Respublikos žemės ūkio ministro įsakymu (toliau – Komisija), nariams.

43. Komisijos nariai, atlikdami projektinių pasiūlymų vertinimą, turi užpildyti pareiškėjo teiktame projektiniame pasiūlyme esančią vertinimo lentelę.

44. Su projektiniu pasiūlymu pareiškėjas turi pateikti mokymo programos (-ų) projektą (-us). Iškilus specifiniams su projektiniu pasiūlymu susijusiems klausimams, pareiškėjo gali būti raštu paprašyta pateikti kitų papildomų dokumentų. Per prašyme nustatytą laiką negavus reikalingos informacijos, toliau projektinis pasiūlymus nevertinamas.

45. Komisijos nariai projektinį pasiūlymą turi įvertinti ne ilgiau kaip per 5 darbo dienas nuo projektinio pasiūlymo gavimo dienos (į šį terminą neįskaičiuojamas paklausimo ir atsakymo į paklausimą terminas). Įvertinę projektinius pasiūlymus, Komisijos nariai vertinimo formas raštu ir el. paštu perduoda Ministerijos administracijos atsakingam padaliniui.

46. Ministerijos administracijos atsakingas padalinys sudaro preliminarų projektinių pasiūlymų sąrašą ir organizuoja bendrą Komisijos posėdį, kuriame bendrai analizuojami ir aptariami projektinių pasiūlymų vertinimo rezultatai.

47. Kai projektiniams pasiūlymams nepakanka planuotų paskirstyti lėšų sumos, Komisija atlieka tų projektinių pasiūlymų atrankos pirmumo vertinimą. Projektinių pasiūlymų pirmumas vertinamas atmetimo būdu pagal atitiktį atrankos pirmumo kriterijams.

48. Vienas projektinis pasiūlymas, atitinkantis bent vieną 49 punkte nurodytą pirmesnį kriterijų, turi pirmenybę prieš kitą projektinį pasiūlymą, kuris atitinka žemiau šiame punkte esantį atrankos pirmumo kriterijų.

49. Projektinių pasiūlymų atrankos pirmumo kriterijai projektams:

49.1. kuriuos įgyvendinant bus supažindinama su naujomis gyvulių auginimo technologijomis (pirmumą teikiant mėsinei galvijininkystei, po to – kitoms mėsinėms gyvulininkystės šakoms);

49.2. kuriuos įgyvendinant bus supažindinama su išskirtinės kokybės žemės ūkio produktų, tautinio paveldo produktų gamybos technologijomis;

49.3. kuriuos įgyvendinant bus mokoma efektyvių žemės ūkio atliekų tvarkymo ir taršos mažinimo technologijų;

49.4. kurių mokymuose numatoma supažindinti su augalų veislėmis, jų teisine apsauga;

49.5. kuriuos įgyvendinant bus supažindinama su alternatyviomis (netradicinėmis) gyvulininkystės šakomis;

49.6. kuriuos įgyvendinant numatomas didesnis pareiškėjo ir (ar) jo partnerio (-ių) prisidėjimas prie tinkamų finansuoti išlaidų ir taip mažinamas paramos intensyvumas.

50. Jeigu projektinį pasiūlymą vykdyti mokymą pagal tas pačias arba panašias mokymo programas tose pačiose savivaldybėse pateikia keletas pareiškėjų, Komisija balsų dauguma nusprendžia, kuriam projektiniam pasiūlymui teikiama pirmenybė. Balsų skaičiui pasiskirsčius po lygiai, lemiamas yra Komisijos pirmininko arba jį pavaduojančio Komisijos nario balsas. Jei mokymas numatomas organizuoti pagal daugiau negu vieną mokymo programą, iš kurių viena arba keletas mokymo programų neatitinka šiame ir Taisyklių 22.17 punktuose nustatytų sąlygų, Komisijai pritarus, pareiškėjas turi teisę vykdyti mokymo kursus pagal likusias mokymo programas, atitinkamai mažinant projekto prašomos paramos dydį.

51. Atsižvelgdama į vertinimo ir aptarimo rezultatus, Komisija turi teisę tikslinti projektinio pasiūlymo vietą preliminaraus projektinių pasiūlymų sąraše, siūlyti pareiškėjams patikslinti projektinius pasiūlymus pagal pateiktas pastabas.

52. Komisijai priėmus rekomendaciją dėl projektinių pasiūlymų įtraukimo į finansuojamų projektinių pasiūlymų sąrašą, Ministerija per 5 darbo dienas pateikia Komisijos posėdžio protokolo nutariamosios dalies kopiją Agentūrai. Komisijos posėdžio protokolo nutariamoji dalis skelbiama Ministerijos ir Agentūros interneto svetainėse (Ministerijos – www.zum.lt, Agentūros – www.nma.lt). Pareiškėjui elektroniniu paštu ir (arba) raštu išsiunčiama Komisijos rekomendacija dėl projektinio pasiūlymo įtraukimo į finansuojamų projektinių pasiūlymų sąrašą ir siūlymai. Jei reikia, Komisija siūlo pareiškėjui per 5 darbo dienas nuo rašto elektroniniu paštu išsiuntimo ir (arba) rašto pateikimo dienos pateikti patikslintą projektinį pasiūlymą pagal Komisijos pateiktas pastabas. Patikslintų projektinių pasiūlymų kopijos siunčiamos Agentūrai.

53. Projektinio pasiūlymo įtraukimas į finansuojamą projektinių pasiūlymų sąrašą nėra galutinis sprendimas dėl projekto finansavimo iš EŽŪKPF ir Lietuvos Respublikos valstybės biudžete numatytų bendrojo finansavimo paramos lėšų. Galutinis sprendimas dėl projekto finansavimo priimamas Taisyklių 67 punkte nustatyta tvarka, prieš tai atlikus paramos paraiškų administracinės atitikties ir tinkamumo skirti paramą vertinimo procedūras.

Mokymo programos projekto teikimas ir derinimas

54. Iki paramos paraiškos pateikimo Agentūrai dienos mokymo programos projektą pareiškėjas turi suderinti su Programos „Leader“ ir žemdirbių mokymo metodikos centru (derinti nereikia mokymo programų, vykdomų pagal pirmąją mokymo kryptį). Mokymo programos projektas turi būti įvertintas vadovaujantis Mokymo programų bendrųjų reikalavimų aprašu ir atsižvelgiant į Komisijos pateiktas pastabas. Įvertinus mokymo programos projektą, Programos „Leader“ ir žemdirbių mokymo metodikos centras teikia Tęstinio profesinio mokymo programos projekto vertinimo pažymą (Taisyklių 2 priedas). Mokymo programos projektas laikomas suderintu, jei Tęstinio profesinio mokymo programos projekto vertinimo pažyma yra teigiama.

55. Mokymo programos projektas su teigiama Tęstinio profesinio mokymo programos projekto vertinimo pažyma Agentūrai teikiamas kartu su paramos paraiška. Mokymo programos projektas turi būti patvirtintas iki mokymo kursų pradžios Mokymo programų bendrųjų reikalavimų apraše nustatyta tvarka. Patvirtinta mokymo programa pateikiama Agentūros Kaimo plėtros ir žuvininkystės programų departamento Kaimo vystymo programų skyriui.

XIII. PARAMOS PARAIŠKŲ PILDYMO, TEIKIMO IR ADMINISTRAVIMO TVARKA

56. Agentūra ne vėliau kaip per 5 darbo dienas nuo finansuojamų projektinių pasiūlymų sąrašo gavimo dienos pareiškėjams išsiunčia raštą, kuriuo informuoja apie projektinio pasiūlymo įtraukimą į finansuojamų projektinių pasiūlymų sąrašą ir pasiūlo per 40 darbo dienų nuo šio pranešimo gavimo dienos pateikti paramos paraišką (-as) į finansuojamų projektinių pasiūlymų sąrašą įtrauktam projektiniam pasiūlymui įgyvendinti. Pranešimas laikomas įteiktu praėjus 7 darbo dienoms nuo pranešimo išsiuntimo paštu registruotu laišku dienos arba įteikus jį pareiškėjui pasirašytinai.

57. Kvietimą teikti paraiškas pagal Taisyklių 3.1 ir 3.2.1.8–3.2.1.9 punktuose nurodytas mokymo kryptis skelbia Agentūra pagal Ministerijos sudarytą metinį paraiškų priėmimo tvarkaraštį arba kol bus gauta paraiškų, kurių prašomos paramos suma bus lygi nustatytai metinei sumai. Paramos paraiškos pagal šias mokymo kryptis vertinamos ir sprendimas dėl jų finansavimo priimamas atsižvelgiant į paramos paraiškos pateikimo laiką. Pareiškėjas, norintis pateikti paraišką pagal Taisyklių 3.1 ir 3.2.1.8–3.2.1.9 punktuose nurodytas mokymo kryptis, privalo telefonais arba el. pašto adresais, nurodytais Agentūros interneto svetainėje www.nma.lt, registruotis dėl paraiškos pateikimo Agentūros Kaimo plėtros ir žuvininkystės programų departamento Kaimo vystymo programų skyriui.

58. Paramos paraiškos forma pateikiama šių Taisyklių 3 priede ir skelbiama Ministerijos ir Agentūros interneto svetainėje adresais: www.zum.lt ir www.nma.lt.

59. Paramos paraiška ir jos priedai pildomi lietuvių kalba. Kita kalba užpildyta paramos paraiška ir priedai nepriimami.

60. Turi būti pateikiamas vienas originalus paramos paraiškos ir reikalaujamų dokumentų egzempliorius, kurio pirmajame lape nurodoma ORIGINALAS, bei paramos paraiškos ir reikalaujamų dokumentų kopija, patvirtinta notaro ar paties pareiškėjo (pareiškėjo patvirtinta originalo kopija laikomas toks dokumentas, kuris patvirtintas pareiškėjo institucijos vadovo arba jo įgalioto asmens parašu ir antspaudu, jeigu toks turimas), kurios pirmajame lape nurodoma KOPIJA. Pateikiamos paramos paraiškos ir jos priedų originalas ir kopija turi būti įsegti į atskirus segtuvus.

61. Paramos paraiška turi būti pateikta spausdintine ir elektronine (įrašyta į kompaktinę plokštelę (CD) forma. Kiekvienas paramos paraiškos ir jos priedų originalo ir kopijos lapas turi būti patvirtintas pareiškėjo parašu ir sunumeruotas. Tokiu būdu pareiškėjas prisiima atsakomybę už paramos paraiškos originalo ir kopijos duomenų atitikimą. Jeigu paramos paraiškos originalo, jos kopijos turinys ir paramos paraiškos elektroninės versijos duomenys nesutampa, Agentūra vadovaujasi pareiškėjo parašu ir antspaudu patvirtintu paramos paraiškos originalu.

62. Kartu su nustatytos formos paramos paraiška būtina pridėti šiuos dokumentus:

62.1. juridinio asmens registravimo pažymėjimo kopiją (pareiškėjo ir jo partnerių);

62.2. juridinio asmens steigimo dokumentų kopijas (pareiškėjo ir jo partnerių), t. y. įstatai ar steigimo sandoris arba įstatymų nustatytais atvejais bendrieji nuostatai arba kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262);

62.3. jungtinės veiklos (partnerystės) sutartį (jei projektas teikiamas kartu su partneriais);

62.4. mokymo programos projektą ir Programos „Leader“ ir žemdirbių mokymo metodikos centro išduotą teigiamą Tęstinio profesinio mokymo programos projekto vertinimo pažymą (pažyma nebūtina, kai paraiškas teikia pareiškėjas, nurodytas Taisyklių 11 punkte);

62.5. kai paraiškas teikia pareiškėjas, nurodytas Taisyklių 12.3 punkte, papildomai pateikia dokumentus, patvirtinančius teisę organizuoti formalųjį mokymą (licencijos, viešuosiuose registruose esantys duomenys ir pan.);

62.6. dokumentus, patvirtinančius, kad pareiškėjas 12 mėnesių iki paraiškos pateikimo darbo sutarties pagrindu turi ne mažiau kaip du lektorius (dėstytojus), kurių kvalifikacija atitinka bent vienoje mokymo programoje arba jos projekte nustatytus reikalavimus (darbo sutartys, dėstytojų gyvenimo aprašymai ir pan.). Pateikiama kartu su projektu, kai pareiškėjas yra mokymą vykdanti institucija, kitu atveju (kai pareiškėjas perka mokymo paslaugą) teikiant derinti mokymo paslaugų pirkimo dokumentus;

62.7. pareiškėjo ir (ar) jo partnerio (-ių) galimybių sumokėti numatytą projekto dalį (jei tai numatyta projektiniame pasiūlyme) patvirtinimo dokumentas;

62.8. iškilus specifiniams su paramos paraiška ir (arba) projekto vykdymu ar pareiškėjo ir (ar) jo partnerių veikla susijusiems klausimams, pareiškėjo gali būti paprašyta pateikti papildomų dokumentų.

63. Paramos paraiškas ir reikalaujamus priedus iš pareiškėjų priima, registruoja ir vertina Agentūra (Blindžių g. 17, Vilnius). Paramos paraiška turi būti pateikta pareiškėjo vadovo ar per įgaliotą asmenį (kartu pateikiamas įgaliojimas, patvirtintas pareiškėjo vadovo parašu ir antspaudu, jei tokį turi). Kitais būdais (pvz., paštu, per kurjerį, faksu arba elektroniniu paštu ir t. t.) pateiktos paramos paraiškos nebus priimamos.

XIV. PARAMOS PARAIŠKŲ VERTINIMAS IR PARAMOS SUTARČIŲ SUDARYMAs

64. Paramos paraiškos vertinamos ir jų vertinimo procesas organizuojamas vadovaujantis Lietuvos kaimo plėtros 2007–2013 metų programos administravimo taisyklių ir Agentūros nustatyta tvarka.

65. Paramos paraiškų vertinimą sudaro:

65.1. paramos paraiškų administracinės atitikties tikrinimas;

65.2. tinkamumo skirti paramą vertinimas.

66. Prieš užregistruojant paramos paraišką, atliekamas administracinės atitikties tikrinimas. Pareiškėjo su Agentūra suderintu laiku pareiškėjui ar jo įgaliotam asmeniui atvykus į Agentūrą atliekamas paramos paraiškos administracinės atitikties tikrinimas. Jeigu atliekant paraiškos administracinės atitikties tikrinimą yra nustatoma, kad pateikti ne visi reikalaujami dokumentai ir (arba) paramos paraiška užpildyta netinkamai, paramos paraiška neregistruojama.

67. Agentūra, įvertinusi paramos paraiškas, priima sprendimą dėl paramos skyrimo. Sprendimas dėl paramos skyrimo įteisinamas Agentūros direktoriaus įsakymu. Priėmusi sprendimą skirti paramą, Agentūra Ministerijai per 5 darbo dienas teikia informaciją apie paramos paraiškų įvertinimą.

68. Agentūra apie sprendimą dėl paramos skyrimo ar neskyrimo informuoja pareiškėjus registruotu laišku per 5 darbo dienas nuo sprendimo dėl paramos paraiškų atrankos priėmimo. Tuo atveju, jei su paramos gavėjais sudaroma paramos sutartis, Agentūra apie sprendimą skirti paramą pareiškėjus gali informuoti siūlydama pasirašyti paramos sutartį.

69. Tuo atveju, jei priimtas sprendimas finansuoti projektą, Agentūra per 10 darbo dienų parengia paramos sutarties projektą, suderina su pareiškėju ir siūlo jam pasirašyti sutartį, taip pat nurodo pasiūlymo pasirašyti paramos sutartį galiojimo terminą (sutartis pareiškėjui pasirašyti gali būti siunčiama paštu registruotu laišku). Pasiūlymo pasirašyti paramos sutartį galiojimo terminas – 10 darbo dienų nuo pasiūlymo pasirašyti sutartį pateikimo dienos (pranešimas laikomas įteiktu praėjus 7 darbo dienoms nuo jo išsiuntimo paštu registruotu laišku dienos arba įteikus asmeniškai pasirašytinai), jei šalys raštu nenurodo svarbių priežasčių pratęsti šio termino. Jei pareiškėjas per nustatytą terminą paramos sutarties nepasirašo, parama neskiriama. Agentūra per 10 darbo dienų apie tai informuoja Ministeriją.

XV. MOKĖJIMO PRAŠYMO PATEIKIMAS

70. Mokėjimo prašymo forma ir informacija apie pridedamus dokumentus pateikiama Agentūros interneto svetainėje www.nma.lt.

71. Paramos gavėjas dokumentus turi pateikti lietuvių kalba. Kita kalba pateikti mokėjimo prašymai nepriimami. Paramos gavėjas turi įsitikinti, kad jo pateiktas mokėjimo prašymas yra tinkamai sukomplektuotas.

72. Kartu su mokėjimo prašymu yra pateikiami šių dokumentų originalai:

72.1. mokymo kursus baigusių mokymo kursų dalyvių sąrašai (kol ŽMIKIS neveiks – pagal Taisyklių 4 priedą);

72.2. kitus papildomus ar Agentūros reikalaujamus dokumentus, kurie gali būti svarbūs vertinant mokėjimo prašymą.

73. Pareiškėjai, kurie perka mokymo paslaugas, papildomai pateikia:

73.1. mokymo paslaugų pirkimo sutartį su mokymo paslaugų teikėju;

73.2. mokymo paslaugų atlikimo aktą;

73.3. mokymo paslaugų pirkimo sąskaitą, išlaidų apmokėjimo įrodymo dokumentą.

74. Mokėjimo prašymus kartu su reikalaujamais priedais ir kitais dokumentais iš paramos gavėjų priima ir registruoja Agentūros Kaimo plėtros ir žuvininkystės programų departamento (toliau – KPŽPD) paramos administravimo skyriai pagal paramos gavėjo buveinės vietą Lietuvos kaimo plėtros 2007–2013 metų programos administravimo taisyklėse nurodytais adresais.

75. Mokėjimo prašymai turi būti pristatyti paramos gavėjo vadovo ar per įgaliotą asmenį. Kitais būdais (pvz., paštu, faksu arba elektroniniu paštu) arba kitais adresais pateikti mokėjimo prašymai nebus priimami.

76. Paramos gavėjas turi pateikti vieną mokėjimo prašymo originalą, pažymėtą spaudu originalas, vieną kopiją, pažymėtą spaudu KOPIJA, ir pridedamų dokumentų originalus. Pateikiami dokumentų originalai, kurie pažymėti atitinkamu spaudu, grąžinami paramos gavėjui, o toliau pasiliekamos spaudu TIKRA patvirtintos kopijos.

77. Mokėjimo prašymų pateikimo terminai nustatomi paramos sutartyje.

78. Jeigu paramos gavėjas dėl rimtų priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti argumentuotą prašymą dėl termino pratęsimo (sutarties keitimo). Agentūrai priėmus sprendimą atidėti mokėjimo prašymo pateikimo terminą, keičiama paramos sutartis.

79. Mokėjimo prašymą pateikus pavėluotai dėl nenugalimos jėgos (force majeure) aplinkybių, paramos gavėjas turi Agentūrai raštu paaiškinti vėlavimo priežastis ir pateikti jų pagrindimo dokumentus.

80. Paramos gavėjų atsiskaitymai su tiekėjais turi vykti tik per finansines institucijas.

81. Agentūra turi įvertinti mokėjimo prašymą ir pateikti pinigų užsakymo paraiškas Ministerijai per 40 darbo dienų nuo mokėjimo prašymo gavimo ir užregistravimo Agentūroje datos. Avansinį mokėjimo prašymą Agentūra turi įvertinti ir valdymo institucijai pateikti pinigų užsakymo paraiškas per 15 darbo dienų nuo mokėjimo prašymo gavimo Agentūroje datos. Į šiuos terminus neįskaičiuojamas paklausimų paramos gavėjui bei patikrų vietoje atlikimo laikas.

82. Mokėjimo prašymai vertinami Lietuvos kaimo plėtros 2007–2013 metų programos administravimo taisyklių nustatyta tvarka.

XVI. PARAMOS MOKĖJIMO TVARKA

83. Šiai priemonės veiklos sričiai taikomi išlaidų kompensavimo mokėjimo būdas arba išlaidų kompensavimo su avansu mokėjimo būdas.

84. Pagal išlaidų kompensavimo su avanso mokėjimu būdą:

84.1. paramos lėšos gali būti išmokamos žemdirbių savivaldos organizacijų, asociacijų, valstybės ir savivaldybių įstaigų, viešųjų juridinių asmenų, kurių veiklą reglamentuoja Lietuvos Respublikos asociacijų įstatymas (Žin., 2004, Nr. 25-745), Lietuvos Respublikos viešųjų įstaigų įstatymas (Žin., 1996, Nr. 68-1633; 2004, Nr. 25-752) arba Lietuvos Respublikos labdaros ir paramos fondų įstatymas (Žin., 1996, Nr. 32-787; 2004, Nr. 7-128), įgyvendinamiems projektams;

84.2. avanso dydis paramos gavėjui negali būti didesnis nei 40 proc. paramos sumos. Jei pagal Taisyklių 34 punktą paramos gavėjui numatyta finansuoti PVM suma, avanso dydis negali būti didesnis nei 40 proc. paramos ir 40 proc. PVM, kuris pagal Taisyklių 34 punktą mokamas iš šiam tikslui skirtų ministerijos bendrųjų valstybės biudžeto asignavimų, sumos;

84.3. pasirašius paramos sutartį, paramos gavėjui išmokamas paramos sutartyje nustatyto dydžio avansas. Avansas išmokamas paramos gavėjui pateikus Agentūrai avanso mokėjimo prašymą;

84.4. paramos gavėjas paramos sutartyje periodiškai apibrėžtais laikotarpiais teikia Agentūrai mokėjimo prašymus, kuriuose deklaruoja padarytas ir apmokėtas išlaidas, pridėdamas Taisyklių 72 punkte nurodytus dokumentus. Paramos gavėjai, kurie perka mokymus, kartu su mokėjimo prašymu taip pat pateikia ir Taisyklių 73 punkte nurodytus dokumentus. Pirmąjį tarpinio mokėjimo prašymą paramos gavėjas teikia Agentūrai ne vėliau kaip po 3 mėnesių nuo avanso gavimo dienos. Jeigu per 3 mėnesius nuo avanso gavimo dienos paramos gavėjas nepradeda įgyvendinti projekto ir nepatiria išlaidų, jis, praėjus 3 mėnesiams, per 5 darbo dienas privalo grąžinti avansą Agentūrai. Apie grąžintas ir susigrąžintinas avanso lėšas Agentūra informuoja Ministeriją. Paramos sutartyje taip pat nustatomas galutinio mokėjimo prašymo pateikimo terminas. Rekomenduojama, kad paskutinio mokėjimo prašymo suma būtų ne mažesnė kaip išmokamas avansas;

84.5. kai bendra pagal paramos gavėjo pateiktus mokėjimo prašymus kompensuota ir avansu paramos gavėjui išmokėta suma pasiekia projektui įgyvendinti skirtą paramos sumą, projekto įgyvendinimo išlaidos toliau nekompensuojamos. Tuo atveju, kai bendra pagal paramos gavėjo pateiktus mokėjimo prašymus kompensuota ir avansu paramos gavėjui išmokėta PVM suma, mokama pagal Taisyklių 34 punktą, pasiekia sutartyje numatytą sumą, toliau PVM nuo apmokestinamosios prekių ir (ar) paslaugų, už kurias mokama iš EŽŪFKP ir bendrojo finansavimo lėšų, vertės nemokamas;

84.6. baigęs įgyvendinti projektą, paramos gavėjas pateikia Agentūrai galutinį mokėjimo prašymą, kuriame deklaruoja visas per laikotarpį nuo paskutinio mokėjimo prašymo patirtas ir apmokėtas tinkamas finansuoti išlaidas (paramos gavėjai, kuriems PVM mokamas pagal Taisyklių 34 punktą, taip pat turi nurodyti PVM sumą) bei galutinę projekto įgyvendinimo ataskaitą;

84.7. Agentūra, išnagrinėjusi galutinį mokėjimo prašymą ir nustačiusi, kad paramos gavėjui buvo išmokėta didesnė paramos suma nei pripažinta tinkama finansuoti paramos lėšomis ir (arba) PVM suma, kuri pagal Taisyklių 34 punktą mokama iš šiam tikslui skirtų ministerijos bendrųjų valstybės biudžeto asignavimų, vadovaudamasi paramos sutarties nuostatomis, pareikalauja paramos gavėjo grąžinti perviršinę sumą. Apie tokias grąžintinas ir susigrąžintas lėšas Agentūra informuoja Ministeriją;

84.8. paramos gavėjas gali teikti iki keturių mokėjimo prašymų per metus, įskaitant avanso mokėjimo prašymą.

85. Pagal išlaidų kompensavimo mokėjimo būdą:

85.1. paramos lėšos gali būti išmokamos privačių juridinių asmenų ir viešųjų juridinių asmenų įgyvendinamiems projektams finansuoti;

85.2. paramos gavėjas pradeda įgyvendinti projektą savo lėšomis ir paramos sutartyje periodiškai apibrėžtu laikotarpiu teikia Agentūrai mokėjimo prašymus, kuriuose deklaruoja patirtas ir apmokėtas išlaidas, pridėdamas Taisyklių 72 punkte nurodytus dokumentus. Paramos gavėjai, kurie perka mokymus, kartu su mokėjimo prašymu taip pat pateikia ir Taisyklių 73 punkte nurodytus dokumentus. Paramos sutartyje taip pat nustatomas galutinio mokėjimo prašymo pateikimo terminas;

85.3. baigęs įgyvendinti projektą, paramos gavėjas pateikia Agentūrai galutinį mokėjimo prašymą, kuriame deklaruoja visas per laikotarpį nuo paskutinio mokėjimo prašymo patirtas ir apmokėtas tinkamas finansuoti išlaidas (paramos gavėjai, kuriems PVM mokamas pagal Taisyklių 34 punktą, taip pat turi nurodyti PVM sumą) bei galutinę projekto įgyvendinimo ataskaitą;

85.4. paramos gavėjas gali pateikti iki keturių mokėjimo prašymų per metus.

86. Paramos lėšos paramos gavėjui išmokamos Lietuvos kaimo plėtros 2007–2013 metų programos administravimo taisyklėse nustatyta tvarka ir terminais.

XVII. PATIKROS

87. Bet kuriuo paramos paraiškų bei mokėjimo prašymų administravimo etapu iki galutinio mokėjimo prašymo pateikimo gali būti atliekama patikra vietoje. Patikros vietoje metu tikrinami pareiškėjo ir (arba) paramos gavėjo paramos paraiškoje ir jos prieduose bei mokėjimo prašyme pateikti duomenys ir jų atitiktis tikrovei.

88. Atlikdamas projekto patikrą vietoje, Agentūros darbuotojas pildo patikros vietoje ataskaitą. Projekto patikros vietoje metu tikrinama, ar:

88.1. pareiškėjo pateiktoje paramos paraiškoje, paramos gavėjo mokėjimo prašymuose ir projekto įgyvendinimo ataskaitose nurodyta informacija yra teisinga;

88.2. paramos gavėjo mokėjimo prašymuose deklaruotos išlaidos atitinka šių išlaidų pagrindimo ir apmokėjimo įrodymo dokumentus, saugomus pas paramos gavėją;

88.3. paramos gavėjo kartu su mokėjimo prašymais teiktos mokymo paslaugų pirkimo išlaidų pagrindimo ir apmokėjimo įrodymo dokumentų kopijos atitinka šių dokumentų originalus;

88.4. atlikti darbai, suteiktos paslaugos ir įsigytos prekės, už kurias paramos gavėjas atsiskaitė Agentūrai;

88.5. nepasikeitė duomenys, turintys įtakos nustatant paramos poreikį;

88.6. nėra padaryta ES ir nacionalinių teisės aktų pažeidimų projekto vykdytojui naudojant paramos lėšas;

88.7. paramos gavėjas įgyvendina projekto viešinimo ir informavimo priemones;

88.8. paramos gavėjas tvarko projekto įgyvendinimo apskaitą. Paramos gavėjui pervestos paramos lėšos turi būti pagrįstos apskaitos ar kitais dokumentais, saugomais paramos gavėjo ir (arba) partnerio;

88.9. paramos gavėjas laikosi paramos sutarties specialiųjų sąlygų (jei jos yra nustatytos).

89. Patikra mokymo kursų metu atliekama mokymo kursų organizavimo vietoje. Šios patikros vietoje metu tikrinama, ar:

89.1. vieta, laikas, mokymo kursų dalyvių skaičius atitinka projekto vykdytojo pateiktą mokymo kursų grafiką;

89.2. lektorių kvalifikacija, mokymo vieta, ištekliai ir kiti mokymo proceso elementai atitinka mokymo programose nustatytus reikalavimus;

89.3. užtikrinamos tinkamos sąlygos praktiniam ir teoriniam mokymuisi.

90. Kitus projekto patikros vietoje tikrinimo elementus Agentūra nustato rengdama patikros vietoje ataskaitą ir atsižvelgdama į priemonės „Profesinio mokymo ir informavimo veikla“ pobūdį.

91. Atlikus projekto patikrą vietoje, paramos gavėją privaloma supažindinti su patikros vietoje ataskaita. Paramos gavėjas privalo pasirašyti patikros vietoje ataskaitą.

92. Projekto patikros vietoje metu nustačiusi neesminių neatitikimų, kurie nepažeidžia paramos sutarties ir kurie gali būti ištaisyti projekto vykdytojo, Agentūra suformuluoja reikalavimus paramos gavėjui ir nustato terminą, per kurį šie reikalavimai turi būti įvykdyti. Apie reikalavimus ir jų įvykdymo terminus Agentūra raštu informuoja paramos gavėją. Apie reikalavimų įvykdymą paramos gavėjas turi pranešti Agentūrai, pateikdamas projekto įgyvendinimo ataskaitą, jei Agentūra nenurodo ko kita.

93. Nustačiusi paramos sutarties pažeidimų, Agentūra sustabdo paramos gavėjo mokėjimo prašymų nagrinėjimą, apie nustatytus paramos sutarties pažeidimus informuoja Ministeriją ir prašo sustabdyti paramos lėšų išmokėjimą, kol paramos gavėjas pašalins nustatytus pažeidimus. Paramos lėšų išmokėjimas gali būti atnaujintas tik paramos gavėjui pašalinus visus nustatytus pažeidimus. Jei Agentūra, atlikusi patikrą vietoje, įtaria, kad paramos gavėjo pažeidimai yra nusikalstamo pobūdžio, ji nedelsdama, bet ne vėliau kaip per 5 darbo dienas, apie tai informuoja Ministeriją ir Finansinių nusikaltimų tyrimo tarnybą prie Vidaus reikalų ministerijos.

XVIII. PROJEKTŲ ĮGYVENDINIMO ATASKAITOS

94. Paramos gavėjas teikia Agentūrai projekto įgyvendinimo ataskaitas:

94.1. projekto įgyvendinimo laikotarpiu per 20 kalendorinių dienų pasibaigus kiekvieniems kalendoriniams metams – informaciją apie projekto įgyvendinimo eigą, išskyrus Taisyklių 3.2.1.8–3.2.1.9 punktuose nurodytas mokymo programas;

94.2. kartu su galutiniu mokėjimo prašymu – projekto įgyvendinimo galutinę ataskaitą ir kitus Agentūros pareikalautus dokumentus.

95. Gavusi informaciją apie projekto eigą ar projekto įgyvendinimo galutinę ataskaitą, Agentūra ją išnagrinėja per 20 darbo dienų ir nustato, ar paramos gavėjas laikosi paramos sutartyje numatytų sąlygų. Įvertinusi ataskaitą, Agentūra:

95.1. ją priima kaip tinkamą;

95.2. paprašo paramos gavėjo pateikti papildomą informaciją per nustatytą terminą ir (arba) nusprendžia atlikti projekto patikrą vietoje;

95.3. atmeta, išdėstydama atmetimo motyvus, ir nustato terminą, per kurį paramos gavėjas turi ištaisyti pateiktos informacijos, ataskaitos ar projekto įgyvendinimo trūkumus ir pateikti naują informaciją apie projekto įgyvendinimo eigą ar naują galutinę projekto įgyvendinimo ataskaitą.

XIX. Projektų ir paramos sutarties pakeitimai

96. Jokie su Agentūra raštu nesuderinti nukrypimai nuo planuoto projekto įgyvendinimo, keičiantys projekto apimtį, projekto investicijas, paramos dalių išdėstymą bei dydį, mokėjimo prašymų pateikimo tvarką, pakeitimai, pratęsiantys projekto įgyvendinimo laikotarpį ar kitaip keičiantys projektą ar paramos sutartyje ir (arba) paraiškoje bei sprendime skirti paramą nustatytus paramos gavėjo įsipareigojimus, nėra leidžiami. Paramos gavėjas privalo raštu informuoti Agentūrą apie visus su projektu susijusius pakeitimus.

97. Paramos sutartis keičiama:

97.1. jeigu būtina pakeisti (pratęsti) projekto įgyvendinimo terminus;

97.2. jeigu keičiasi paramos sumos ir (arba) investicijų pasiskirstymas tarp paramos dalių (projekto įgyvendinimo etapų);

97.3. jeigu kurios nors projekto biudžeto išlaidų kategorijos suma nukrypusi nuo paramos sutartyje planuotos sumos daugiau kaip 20 procentų;

97.4. jeigu planuoti projekto rodikliai gali sumažėti daugiau kaip 20 procentų;

97.5. Agentūros iniciatyva (teisės aktų pasikeitimo atveju);

97.6. kitais atvejais dėl nenumatytų aplinkybių, tačiau nedarančių įtakos pagrindinėms paramos teikimo sąlygoms (projekto vykdymo metu paraiškoje nurodyta mokymo programa (-os) ir kiti faktiniai duomenys, pagal kuriuos atliekamas projekto tinkamumo vertinimas, negali būti keičiami).

98. Iškilus poreikiui keisti projektą ir (arba) paramos sutartį, paramos gavėjas privalo raštu pateikti Agentūrai prašymą pakeisti projektą ir (arba) paramos sutartį ir kartu su prašymu pateikti visą informaciją ir prašymo pagrindimo dokumentus.

XX. BAIGIAMOSIOS NUOSTATOS

99. Projektų dokumentų saugojimo, apskundimo tvarką ir kitą šiose Taisyklėse nepateiktą informaciją nustato Lietuvos kaimo plėtros 2007–2013 metų programos administravimo taisyklės ir kiti teisės aktai.

100. Paramos gavėjui nesilaikant paramos skyrimo reikalavimų ir pažeidžiant įsipareigojimus, numatytus šiose Taisyklėse ir paramos paraiškoje, taikomos sankcijos, numatytos Lietuvos kaimo plėtros 2007–2013 metų programos administravimo taisyklėse.

101. Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.

_________________

Lietuvos kaimo plėtros 2007–2013 metų

programos priemonės „Profesinio

mokymo ir informavimo veikla“ pagal

veiklos sritį „Asmenų, susijusių su

žemės ir miškų ūkio veikla, mokymas ir

informavimas“ įgyvendinimo taisyklių

1 priedas

(Lietuvos Respublikos žemės ūkio

ministro 2011 m. kovo 23 d.

įsakymo Nr. 3D-232 redakcija)

(Projektinio pasiūlymo forma)

_________________________________

(dokumento sudarytojo pavadinimas)

Lietuvos Respublikos žemės ūkio ministerijos

__________________________________________________________

(administracijos padalinio pavadinimas)

Projektinis pasiūlymas pagal LIETUVOS Kaimo plėtros 2007–2013 metų PROGRAMOS priemonę „PROFESINIO MOKYMO IR INFORMAVIMO VEIKLA“ VEIKLOS SRITį „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“

___________Nr. ______

(data)

I. INFORMACIJA APIE PAREIŠKĖJĄ

.

.

(pareiškėjo teisinė forma ir pavadinimas)

II. INFORMACIJA APIE PROJEKTĄ, KURIAM PRAŠOMA PARAMOS

1. Priemonės veiklos sritis (-ys) (Nurodoma veiklos sritis pažymima kryželiu „X“)	2 mokymo kryptis: Žemės ūkio gamybos technologijos:

augalininkystė	

gyvulininkystė	

veterinarija	

paukštininkystė	

bitininkystė	

sodininkystė, daržininkystė, vaistažolių auginimas	

žemės ūkio mechanizavimas ir statyba, energetika	

kitos su žemės ūkio gamyba susijusios technologijos	

(pagal Europos Bendrijos steigimo sutarties (Romos sutarties) I priedą)

Miškininkystė	
2. Projekto pavadinimas
3. Bendra projekto vertė (Lt)	|_|_|_|_|_|_|_|_| Lt
4. Prašoma paramos suma (Lt)	|_|_|_|_|_|_|_|_| Lt
5. Planuojama projekto įgyvendinimo trukmė, mėn.	|_|_|
6. Planuojama projekto įgyvendinimo pradžia:	|_|_|_|_| |_|_| |_|_|
7. Planuojama projekto įgyvendinimo pabaiga:	|_|_|_|_| |_|_| |_|_|
8. Asmuo, atsakingas už projektą (vardas, pavardė): Telefono Nr. El. pašto adresas	|_|_|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|_|_|
9. Adresas (buveinė) (pareiškėjo buveinės adresas, telefonas, faksas, el. pašto adresas, kuriuo bus galima susisiekti su pareiškėju paraiškos vertinimo ir projekto įgyvendinimo metu)	|_|_|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|_|_|

III. PLANUOJAMO MOKYMOSI POREIKIO SUVESTINĖ

Eil. Nr.	Mokymo programos (-ų) pavadinimas, val. (kodas)	Savivaldybė (nurodoma savivaldybė, kurios dalyvius ketinama apmokyti)	Planuojamas mokymo kursų dalyvių sk.
1.	Mokymo programos pavadinimas, XX val.	Radviliškio r. sav.

Rokiškio r. sav.

Kauno r. sav.

Vilniaus r. sav.

...

IŠ VISO
2.

IŠ VISO
3.

IŠ VISO

IV. PROJEKTO APRAŠYMAS

Projekto aktualumas, tikslai • nurodykite projekto tikslus; • pagrįskite, kuo šis projektas yra aktualus ir reikšmingas žemės ar miškų ūkio sektoriui, atskiroms žemės ūkio kryptims (šakoms). Kokius šalies ar sektoriaus prioritetus, strateginius uždavinius, iššūkius atitinka šis projektas? Koks tikėtinas projekto poveikis ir nauda sprendžiant bendras viso sektoriaus ar šakines žemės ūkio problemas ir pan.? • kita
Projekto poreikio aprašymas • ?apibūdinkite projekto tikslinę grupę (-es) ir jų poreikius; • kiek ketinate apmokyti dalyvių? Kokiuose šalies regionuose? Pagrįskite, kodėl (pavyzdžiui, atsižvelgiant į ūkių veiklos kryptis, struktūrą, regionų ar atskirų ūkių specializaciją, ekonominius dydžius, tikslinei grupei atstovaujančių subjektų/ūkių skaičių šalies mastu ir atskirose savivaldybėse, kitas aplinkybes); • nurodykite, pagal kokią (-ias) mokymo programą (-as) bus vykdomi mokymo kursai. Nurodykite mokymo programos, mokymo metodinės medžiagos rengėją (-us); • nurodykite, ar projektas susijęs su teisės aktuose nustatytų reikalavimų taikymu žemės ar miškų ūkyje; kvalifikacijos/kompetencijos reikalavimais žemės ūkio ir miškų ūkio veikla užsiimantiems asmenims; • kita
Pareiškėjo patirtis ir kompetencija • trumpai aprašykite patirtį administruojant ir (arba) vykdant panašius projektus (mokymo kursus, seminarus ir kitus informacinius renginius) žemės ir miškų ūkio bei žemės ūkio produktų perdirbimo srityse. Jei turite teisę vykdyti formalųjį mokymą, nurodykite, pagal kokias mokymo programas
Projekto įgyvendinimas • nurodykite, ar mokymo kursus vykdysite patys ar pirksite mokymo paslaugą; • trumpai aprašykite projekto organizavimo eigą, naudojamus materialinius ir žmogiškuosius išteklius, mokymo formas ir vietą; • nurodykite, kaip bus formuojamos dalyvių grupės (skelbimai spaudoje, seniūnijoje, informavimas telefonu ir t. t.); • jei pirksite mokymo paslaugą, detalizuokite pagrindinius kvalifikacinius reikalavimus mokymo paslaugų teikėjui, lektoriams, mokymo procesui organizuoti; • jei projektas bus vykdomas kartu su partneriu, nurodykite, ką planuojate pasirinkti projekto partneriu ir pagrįskite savo pasirinkimą; • kokias numatote projekto viešinimo priemones? • kita
Mokymo kokybės užtikrinimo priemonės, siektini rezultatai • aprašykite, kaip bus užtikrinama mokymo kokybės priežiūra (pvz., dalyvių nuomonių apklausa ir pan.); • aprašykite, kokie numatomi pasiekti rezultatai įgyvendinus projektą; • kiek galutinių vienetinių naudos gavėjų numatoma apmokyti įgyvendinus projektą? *(galutinis vienetinis naudos gavėjas – mokymo kursų klausytojas, dalyvaujantis keliuose profesinio mokymo kursuose, bet skaičiuojamas tik vieną kartą)

V. PROJEKTO ATRANKOS PIRMUMO KRITERIJAI

1. Ar projekte, kurį įgyvendinsite, bus supažindinama su naujomis gyvulių auginimo technologijomis?	 Taip  Ne
2. Ar projekte, kurį įgyvendinsite, bus supažindinama su išskirtinės kokybės žemės ūkio produktų, tautinio paveldo produktų gamybos technologijomis?	 Taip  Ne
3. Ar projekte, kurį įgyvendinsite, bus mokoma efektyvių žemės ūkio atliekų tvarkymo ir taršos mažinimo technologijų?	 Taip  Ne
4. Ar projekte, kurį įgyvendinsite, bus supažindinama su augalų veislėmis, jų teisine apsauga?	 Taip  Ne
5. Ar projekte, kurį įgyvendinsite, bus supažindinama su alternatyviomis (netradicinėmis) gyvulininkystės šakomis?	 Taip  Ne
6. Ar projekte numatote prisidėti prie tinkamų finansuoti išlaidų ir taip sumažinti paramos intensyvumą? Jei „Taip“, tai nurodykite savo (pareiškėjo) lėšų dydį litais (Lt) ir paramos intensyvumą proc.	 Taip  Ne _/_/_/_/_/_/_/_/ pareiškėjo lėšos (Lt) _/_/_/__ paramos intensyvumas proc.

pildo Lietuvos Respublikos žemės ūkio ministerijos projektų vertinimo komisijos narys

PROJEKTO VERTINIMO PAŽYMA Pastabos (komentarai): _ _ _ Komisijos nario vardas ir pavardė |_|_|_|_|_|_|_|_|_|_|_|_|_|_|_|_|_|_|_|_|_|_| Pareigos |_|_|_|_|_|_|_|_|_|_|_|_|_|_|_|_|_|_|_|_|_|_| Telefono Nr. ir el. p. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Vertinimo data |_|_|_|_|_|_|_|_|_|_| parašas ______________________

__________________________	__________	_________________

(pareiškėjo vadovo ar jo įgalioto	(parašas)	(vardas, pavardė)

asmens pareigų pavadinimas)

_________________

Lietuvos kaimo plėtros 2007–2013 metų

programos priemonės „Profesinio

mokymo ir informavimo veikla“ pagal

veiklos sritį „Asmenų, susijusių su

žemės ir miškų ūkio veikla, mokymas ir

informavimas“ įgyvendinimo taisyklių

2 priedas

(Lietuvos Respublikos žemės ūkio

ministro 2011 m. kovo 23 d.

įsakymo Nr. 3D-232 redakcija)

(Pažymos forma)

Programos „Leader“ ir žemdirbių mokymo metodikos centras

TĘSTINIO PROFESINIO MOKYMO PROGRAMOS PROJEKTO VERTINIMO PAŽYMA

___________ Nr. __________

(data)

_________________

(sudarymo vieta)

.

(mokymo programos projektą pateikusios institucijos pavadinimas)

.

(mokymo programos projekto pavadinimas)

Mokymo programos projekto vertinimas pagal kriterijus:

Eil. Nr.	Klausimas	Taip	Ne
1.	Ar pavadinimas atitinka programos paskirtį ir bendrąjį apibūdinimą?
2.	*Ar kvalifikaciniai reikalavimai yra aiškiai suformuluoti?
3.	*Ar įgyjami gebėjimai (kompetencijos) yra pasiekiami (pagal mokymo turinį, minimalų dalyvių išsilavinimą, programos trukmę, reikalavimus lektoriams ir dėstytojams)?
4.	Ar tinkamai sudarytas mokymo planas (dalykų skaičius, apimtis)?
5.	Ar logiškai ir nuosekliai parengtos atskiros mokymo temos?
6.	*Ar numatyta mokymo bazė ir įranga (kabinetai, laboratorijos, dirbtuvės, techninės mokymo priemonės, technika įrengimai) yra pakankami mokymo programos tikslams pasiekti?
7.	*Ar numatyti aktyvūs mokymo metodai ?
8.	*Ar praktinio mokymo turinys ir trukmė atitinka teikiamą profesinę kompetenciją / kvalifikaciją?
9.	*Ar nurodyti pagrindiniai ir naujausi informaciniai šaltiniai, papildoma literatūra?
10.	Mokymo programos aktualumas ir naujumas.

* Netaikoma ne ilgesnėms kaip 8 val. mokymo programoms.

Programos vertinimas:

 Programa atitinka tęstinio profesinio mokymo programų bendruosius reikalavimus.

 Programa neatitinka tęstinio profesinio mokymo programų bendrųjų reikalavimų.

_______________________	__________	_________________

(vadovo ar jo įgalioto	(parašas)	(vardas, pavardė)

asmens pareigų pavadinimas)

_________________

Lietuvos kaimo plėtros 2007–2013 metų

programos priemonės „Profesinio

mokymo ir informavimo veikla“ pagal

veiklos sritį „Asmenų, susijusių su

žemės ir miškų ūkio veikla, mokymas ir

informavimas“ įgyvendinimo taisyklių

3 priedas

(Lietuvos Respublikos žemės ūkio

ministro 2011 m. kovo 23 d.

įsakymo Nr. 3D-232 redakcija)

(Paramos paraiškos forma)

nacionalinės mokėjimo agentūros prie žemės ūkio ministerijos |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_skyrius**
|_|_|_|_| |_|_| |_|_||_|_|_|_|_|_|_|_|_|_|_|_|_|_| (paraiškos registracijos data ir registracijos numeris)
(paraišką užregistravusio tarnautojo pareigų pavadinimas) (vardas, pavardė) (parašas) ________________________________________________________________________________
Paraiška vertinti priimta  Paraiška atmesta 

__________________

** Pildo Nacionalinės mokėjimo agentūros prie Žemės ūkio ministerijos tarnautojas.

_________________________________

(dokumento sudarytojo pavadinimas)

Nacionalinės mokėjimo agentūros prie Žemės ūkio ministerijos

________________________________________________ skyriui

PARAMOS ParaiškA
pagal LIETUVOS Kaimo plėtros 2007–2013 metų PROGRAMOS priemonę „PROFESINIO MOKYMO IR INFORMAVIMO VEIKLA“ VEIKLOS SRITį „ASMENŲ, SUSIJUSIŲ SU ŽEMĖS IR MIŠKŲ ŪKIO VEIKLA, MOKYMAS IR INFORMAVIMAS“*

___________ Nr. ______

(data)

______________

(sudarymo vieta)

___________________

* Pildydami rašykite aiškiu šriftu.

I. INFORMACIJA APIE PAREIŠKĖJĄ

.

.

(pareiškėjo teisinė forma ir pavadinimas)

1. Pareiškėjo (įstaigos, organizacijos, institucijos) kodas |_|_|_|_|_|_|_|_|_|_|_| (registracijos kodas iš pareiškėjo registravimo pažymėjimo)
2. Įsteigimo data |_|_|_|_| |_|_| |_|_| įregistravimo data iš pareiškėjo registravimo pažymėjimo)

Adresas (buveinė) ( pareiškėjo buveinės adresas, telefonas, faksas, el. pašto adresas, kuriais bus galima susisiekti su pareiškėju paraiškos vertinimo ir projekto įgyvendinimo metu)
Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Seniūnijos pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Namo Nr. |_|_|_|
Buto Nr. |_|_|_|
Pašto indeksas |_|_|_|_|_|_|_|
Telefono Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Fakso Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
El. pašto adresas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

Kokiu būdu norite gauti informaciją apie paraiškos administravimo eigą? PASTABA. Užpildykite tik vieną langelį.
Paštu	
Elektroniniu paštu	

Pareiškėjo parašas _____________

II. INFORMACIJA APIE PAREIŠKĖJO PARTNERĮ (-IUS)

1. Partnerio 1 pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
2. Partnerio 1 (įstaigos, organizacijos, institucijos) kodas ir data |_|_|_|_|_|_|_|_|_|_|_| |_|_|_|_| |_|_| |_|_| (registracijos kodas ir įregistravimo data iš pareiškėjo registravimo pažymėjimo)
3. Partnerio n pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
4. Partnerio n (įstaigos, organizacijos, institucijos) kodas ir data |_|_|_|_|_|_|_|_|_|_|_| |_|_|_|_| |_|_| |_|_| (registracijos kodas ir įregistravimo data iš pareiškėjo registravimo pažymėjimo)

Pareiškėjo parašas _____________

III. INFORMACIJA APIE PROJEKTĄ, KURIAM ĮGYVENDINTI PRAŠOMA PARAMOS

1. Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C (2007) 5076 (toliau – KPP) priemonė	PROFESINIO MOKYMO IR INFORMAVIMO VEIKLA
2. Priemonės veiklos sritis (-ys) (nurodoma veiklos sritis pažymima kryželiu „X“)	1 mokymo kryptis:

Ūkio valdymo ir geros agrarinės būklės reikalavimai bei darbo saugos standartai	

Agrarinė aplinkosauga ir kraštovaizdžio gerinimas (įskaitant ekologinį ir tausojantį ūkininkavimą)	

Verslumo ugdymas ir finansų valdymas	

Jaunųjų ūkininkų kompetencijos ugdymas	

2 mokymo kryptis:	

Žemės ūkio gamybos technologijos:	

augalininkystė	

gyvulininkystė	

veterinarija	

paukštininkystė	

bitininkystė	

sodininkystė, daržininkystė, vaistažolių auginimas	

žemės ūkio mechanizavimas ir statyba, energetika	

Ūkininkavimo pradmenų mokymo programa	

TR1 kategorijos traktorių vairuotojų (traktorininkų) mokymo programa	

TR2 kategorijos traktorių vairuotojų (traktorininkų) mokymo programa	

SZ kategorijos savaeigių žemės ūkio mašinų vairuotojo (traktorininko) mokymo programa	

kitos su žemės ūkio gamyba (pagal Europos Bendrijos steigimo sutarties (Romos sutarties) I priedą) susijusios technologijos	

Miškininkystė	

3. Projekto pavadinimas	(projekto, kuriam įgyvendinti prašoma paramos, pavadinimas)
4. Bendra projekto vertė su PVM (Lt)	|_|_|_|_|_|_|_|_| Lt (bendra projekto vertė su tinkamomis ir netinkamomis finansuoti išlaidomis su PVM, litais)
5. Bendra projekto vertė be PVM (Lt)	|_|_|_|_|_|_|_|_| Lt (bendra projekto vertė su tinkamomis ir netinkamomis finansuoti išlaidomis be PVM, litais)
6. Prašoma paramos suma (Lt)	|_|_|_|_|_|_|_|_| Lt (paramos paraiškoje prašoma paramos suma neturi viršyti projektiniame pasiūlyme nurodytos paramos sumos)
7. Prašoma lėšų suma PVM kompensuoti, Lt	|_|_|_|_|_|_|_|_| Lt (nurodoma iš paramos lėšų netinkama finansuoti PVM suma, kuri apmokama iš šiam tikslui skirtų ministerijos bendrųjų valstybės biudžeto asignavimų)
8. Projekto įgyvendinimo trukmė, mėn.	|_|_| mėn. (projekto įgyvendinimo trukmė mėnesiais, t .y. nuo planuojamos projekto įgyvendinimo pradžios iki paskutinio mokėjimo prašymo pateikimo Agentūrai)
9. Planuojama projekto pradžia:	|_|_|_|_| |_|_| |_|_|
10. Planuojama projekto pabaiga:	|_|_|_|_| |_|_| |_|_| (planuojamo paskutinio mokėjimo prašymo pateikimo Agentūrai
11. Asmuo, atsakingas už projektą (vardas, pavardė): (nurodomas ryšių tarpininkas, atsakingas už paraiškos pateikimą, su kuriuo bus bendraujama paraiškos vertinimo metu) Telefono Nr. El. pašto adresas	|_|_|_|_|_|_|_|_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_|_|_|_|_|_|_|_ (pareiškėjo įgalioto asmens, kuris bus atsakingas už reikiamos informacijos teikimą, vardas, pavardė, pareigos, tel. Nr.)

Pareiškėjo parašas _____________

IV. PROJEKTO APRAŠYMAS

Trumpas projekto esmės aprašymas
• projekto pagrindiniai tikslai ir uždaviniai, veiklos etapai; • projekto aktualumas; • tikslinė grupė (-ės) ir numatomas apmokyti dalyvių skaičius; • kokie bus pasiekti rezultatai įgyvendinus projektą; • pateikiama informacija apie nustatytą mokymosi poreikį ir jo nustatymo būdus; • patirtis administruojant arba vykdant panašaus pobūdžio projektus; • kaip bus organizuojamas projekto įgyvendinimas (nurodyti, ar pats vykdys mokymą, ar pirks mokymo paslaugą) . Kokie projekto parengimo darbai jau atlikti; • kokias numatote projekto viešinimo priemones; • kita informacija.

Pareiškėjo parašas _____________

V. INFORMACIJA APIE MOKYMOSI POREIKĮ

PAVYZDINĖ MOKYMOSI POREIKIO SUVESTINĖ

Eil. Nr.	Mokymo programos pavadinimas, val. (kodas)	Savivaldybė (nurodoma savivaldybė, kurios dalyvius ketinama apmokyti)	Kursų sk.	Mokymo kursuose numatomas bendras dalyvių (galutinių naudos gavėjų) skaičius
1.	Mokymo programos pavadinimas, XX val.	Radviliškio r. sav.

Rokiškio r. sav.

Kauno r. sav.

Vilniaus r. sav.

...

...

...

IŠ VISO
2.

IŠ VISO
3.

IŠ VISO

PASTABA. Projektinio pasiūlymo įvertinimo metu nurodytos mokymo programos negali būti keičiamos paramos paraiškoje. Projektinio pasiūlymo įvertinimo metu numatytos savivaldybės, kuriose buvo numatyti mokymo kursai, negali būti keičiamos paramos paraiškoje be Ministerijos sutikimo.

Pareiškėjo parašas _____________

VI. PROJEKTO FINANSAVIMO ŠALTINIAI

Finansavimo šaltinio pavadinimas	Suma, Lt
1. Paramos lėšos (planuojamos gauti paramos lėšos, kurios numatomos naudoti projektui finansuoti)	|_|_|_|_|_|_|_|_|
2. Lėšos PVM finansuoti, skiriamos iš Lietuvos Respublikos žemės ūkio ministerijos (toliau – Ministerija) bendrųjų valstybės biudžeto asignavimų	|_|_|_|_|_|_|_|_|
3. Pareiškėjo ir partnerio (-ių) lėšos (jeigu dalį projekto išlaidų numato padengti pareiškėjas)	|_|_|_|_|_|_|_|_|
3.1. Nacionalinės lėšos	|_|_|_|_|_|_|_|_|
3.1.1. Valstybės biudžeto lėšos	|_|_|_|_|_|_|_|_|
3.1.2. Savivaldybių disponuojamos lėšos	|_|_|_|_|_|_|_|_|
3.1.3. Kiti valstybės lėšų šaltiniai	|_|_|_|_|_|_|_|_|
3.2. Privačios pareiškėjo lėšos ( turimos lėšos, skirtos projektui finansuoti, jei tai numatoma)	|_|_|_|_|_|_|_|_|
4. Projekto pajamos (projekto vykdymo laikotarpiu iš projekto planuojamos gauti lėšos, skirtos projektui finansuoti, pvz., jei dalį išlaidų apmoka patys dalyviai)	|_|_|_|_|_|_|_|_|
5. Paskola (banko ar kito paskolos davėjo paskola)	|_|_|_|_|_|_|_|_|
6. Bendra projekto vertė (1+2+3+4+5)	|_|_|_|_|_|_|_|_|

Pareiškėjo parašas _____________

VII. PROJEKTO TINKAMŲ IŠLAIDŲ SĄRAŠAS

(Tinkamos finansuoti išlaidos turi būti aiškiai išvardytos pagal išlaidų kategorijas ir pagal atitinkamos kategorijos išlaidų rūšis, o ne pateikiamos bendra suma. Trumpai pagrindžiamas išlaidų būtinumas)

Nr.	Išlaidų pavadinimas	Išlaidų suma be PVM, Lt	PVM, Lt	Išlaidų suma su PVM, Lt	Prašomos paramos suma, Lt	Iš paramos lėšų netinkama finansuoti PVM suma, kuri mokama iš šiam tikslui skirtų ministerijos bendrųjų valstybės biudžeto asignavimų, Lt	Pagrindimas (nurodykite tinkamas finansuoti išlaidas ir trumpai pagrįskite, kodėl šios išlaidos yra būtinos, kaip jos buvo apskaičiuotos, kuo buvo remiamasi jas apskaičiuojant ir kaip jos prisidės prie projekto tikslų įgyvendinimo. Jei mokymus planuojama vykdyti pagal mokymo programas, kurioms nustatyti skirtingi didžiausieji įkainiai, projekto vykdymo išlaidas būtina išskirti pagal atskiras mokymo programas ir nurodyti, kaip jos buvo apskaičiuotos. Nepagrįstos, abejotinos išlaidos gali būti pripažintos kaip netinkamos, o tinkamų išlaidų bendra suma ir prašomos paramos dydis sumažinimas)
1.	Projekto parengimo ir administravimo išlaidos
1.1.
1.2.
...
2.	Projekto vykdymo išlaidos
2.1.
2.2.
...
3.	Projekto viešinimo išlaidos (Paramos gavėjas privalo imtis privalomų informavimo ir viešinimo priemonių, vadovaudamasis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191(Žin., 2007, Nr. 48-1868)
3.1.
3.2.
...
Iš viso:

Pareiškėjo parašas _____________

VIII. Projekto įgyvendinimo (Priežiūros) rodikliai

(Lentelėje nurodyti mokymo kursų skaičių, jų valandų skaičių, numatomą dalyvių skaičių)

Rodikliai	Rodiklio reikšmė skaičiais
1.	Mokymo programų skaičius	_/_/_/_/_/_/_/ vnt. (įrašyti)
2.	Mokymo kursų skaičius	_/_/_/_/_/_/_/ vnt. (įrašyti)
2.2.	Mokymo kursų valandų skaičius	_/_/_/_/_/_/_/ val. (įrašyti)
2.3.	Mokymo kursuose numatomas bendras dalyvių (galutinių naudos gavėjų) skaičius	_/_/_/_/_/_/_/ vnt. (įrašyti)
2.4.	Numatomas vienetinių galutinių naudos gavėjų, dalyvavusių mokymo kursuose, skaičius	_/_/_/_/_/_/_/ vnt. (įrašyti)

Pareiškėjo parašas _____________

IX. KITA INFORMACIJA

(šioje lentelėje pareiškėjas atsako į pateiktus klausimus, užbraukdamas kryželiu langelį ties žodžiu „Taip“ arba „Ne“)

1.	Ar Jūs ir partneris (-iai) atsiskaitėte su Valstybine mokesčių inspekcija? (netaikoma įstaigoms, kurių veikla finansuojama iš valstybės ar savivaldybės biudžeto, juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių ar socialinio draudimo įmokų mokėjimo terminai)	 Taip  Ne  N/a
2.	Ar Jūs ir partneris (-iai) atsiskaitėte su Valstybiniu socialinio draudimo fondu? (netaikoma įstaigoms, kurių veikla finansuojama iš valstybės ar savivaldybės biudžeto, juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių ar socialinio draudimo įmokų mokėjimo terminai)	 Taip  Ne  N/a
3.	Ar patvirtinate, kad projekte numatytos ir pagal šią priemonę finansuojamos išlaidos tuo pačiu metu nebuvo, nėra ir nebus finansuojamos iš kitų nacionalinių programų ir Europos Sąjungos (toliau – ES) fondų?	 Taip  Ne
4.	Ar įsipareigojate be Nacionalinės mokėjimo agentūros prie Žemės ūkio ministerijos (toliau – Agentūros) sutikimo (paštu, faksu) nekeisti projekto įgyvendinimo sąlygų? (išskyrus tuos atvejus, kai atsiranda objektyvios aplinkybės, dėl kurių pasikeičia projekto dėstytojai (pvz., dėl dėstytojų ligos), dalyviai ar kitos nenumatytos aplinkybės, kurios dėl objektyvių priežasčių negalėjo būti suderintos su Agentūra)	 Taip  Ne
5.	Ar įsipareigojate be Agentūros sutikimo nekeisti projektiniame pasiūlyme ir paraiškoje – sutarties sudėtinėje dalyje numatytų savivaldybių, kuriose buvo numatyti mokymo kursai?	 Taip  Ne
6.	Ar įsipareigojate ne vėliau kaip kiekvieno mėnesio 20 d. paštu/faksu ir elektroniniu paštu pmvi@nma.lt pateikti Agentūrai kito mėnesio organizuojamų mokymo kursų grafiką pagal Agentūros parengtą informacijos pateikimo formą (nurodant įstaigos pavadinimą, įmonės kodą, projekto numerį, mokymo kursų pavadinimą, vykdymo vietą, datą, vykdymo trukmę, dalyvių skaičių, dėstytojus, kurie atsakingi už mokymo kursų organizavimą, nurodant jų vardus, pavardes). Įsigaliojus Žemdirbių mokymo ir konsultavimo informacijos sistemai (toliau – ŽMIKIS), ši informacija turi būti skelbiama ŽMIKIS. Apie mokymo kursų grafiko pasikeitimus privaloma informuoti (įsigaliojus ŽMIKIS – paskelbti) nedelsiant pagal Agentūros parengtą informacijos pateikimo formą.	 Taip  Ne
7.	Ar įsipareigojate, ŽMIKIS pradėjus veikti prieš mokymo kursus ir (arba) jų metu, į ŽMIKIS suvesti duomenis, nurodant informaciją apie vykdomą projektą, mokymo kursus, lektorius, mokymo kursų dalyvius: dalyvio vardą, pavardę, asmens kodą ir (arba) žemės ūkio valdos registracijos numerį, gyvenamąją vietą, telefoną, el. paštą ir kitus duomenis?	 Taip  Ne
8.	Ar įsipareigojate pildyti mokymo kursų dalyvių lankomumo sąrašus arba lankomumo žurnalą? Kvalifikacijos tobulinimo pažymėjimai išduodami tik mokymo kursų dalyviams, išklausiusiems ne mažiau kaip 60 proc. mokymo programoje nustatyto mokymosi laiko ir atlikusiems mokymo programoje numatytus reikalavimus.	 Taip  Ne
9.	Ar nebuvo vykdyti projekte numatytų mokymo programų mokymai pagal KPP priemonę „Profesinio mokymo ir informavimo veikla“ veiklos srities „Asmenų, susijusių su žemės ir miškų ūkio veikla, mokymas ir informavimas“ antrą mokymo kryptį toje pačioje savivaldybėje? (teikiantiems paraiškas pagal 2 mokymo kryptį)	 Taip  Ne  N/a
10.	Ar patvirtinate, kad neorganizuosite įvadinių mokymo kursų ar mokymo kursų, sudarančių, profesinio mokymo ar aukštojo mokslo įstaigų formaliojo žemės ūkio ir miškininkystės mokymo programų ar sistemos dalį?	 Taip  Ne
11.	Ar patvirtinate, kad lektorių kvalifikacija, mokymo vieta, ištekliai ir kiti mokymo proceso elementai atitiks mokymo programose nustatytus reikalavimus?	 Taip  Ne

Pareiškėjo parašas _____________

X. PATEIKIAMI DOKUMENTAI

(šioje lentelėje pareiškėjas pasitikrina, ar Jo pateikiama paraiška yra sukomplektuota, ir pažymi (kryželiu), kuriuos dokumentus pateikia, nurodydamas, pateikiamų dokumentų puslapių skaičių)

Eil. Nr.	Dokumento pavadinimas	Pažymėti	Puslapių skaičius
1.	Pareiškėjo ir jo partnerio(-ių) registravimo pažymėjimo kopijos		_/_/_/
2.	Pareiškėjo ir jo partnerio(-ių) steigimo dokumentų kopijos		_/_/_/
3.	Jungtinės veiklos (partnerystės) sutartis, jei projektas vykdomas kartu su partneriais		_/_/_/
4.	Mokymo programos projektas ir Programos „Leader“ ir žemdirbių mokymo metodikos centro išduota teigiama Tęstinio profesinio mokymo programos projekto vertinimo pažyma (pažyma nebūtina, kai paraiškas teikia pareiškėjas, nurodytas Taisyklių 11 punkte) (teikiama, jei mokymo programos nėra Mokymo programų, pagal kurias vykdomas žemdirbių mokymas, finansuojamas iš Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ veiklos srities „Asmenų, susijusių su žemės ir miškų ūkio veikla, mokymas ir informavimas“ sąvade)		_/_/_/
5.	Dokumentai, patvirtinantys pareiškėjo teisę organizuoti neformalųjį suaugusiųjų mokymą (teikiama, kai mokymus planuojama vykdyti pagal neformaliojo mokymo programa)		_/_/_/
6.	Dokumentai, patvirtinantys, kad pareiškėjas per paskutinius 12 mėnesių iki paraiškos pateikimo darbo sutarties pagrindu turi ne mažiau kaip du lektorius (dėstytojus), kurių kvalifikacija atitinka bent vienoje mokymo programoje arba jos projekte nustatytus reikalavimus (darbo sutartys, dėstytojų gyvenimo aprašymai, kiti išrašai) (teikiama, jei pareiškėjas pats vykdys mokymus)		_/_/_/
7.	Dokumentai, patvirtinantys pareiškėjo teisę organizuoti formalųjį mokymą (licencijos, viešuosiuose registruose esantys duomenys ir pan.) (teikiama, jei pareiškėjas – Lietuvos kaimo plėtros 2007–2013 metų programos priemonės „Profesinio mokymo ir informavimo veikla“ veiklos srities „Asmenų, susijusių su žemės ir miškų ūkio veikla, mokymas ir informavimas“ įgyvendinimo taisyklių 12.3 punkte nurodyta įstaiga)		_/_/_/
8.	Pareiškėjo ir (ar) jo partnerio (-ių) galimybių sumokėti numatytą projekto dalį (jei tai numatyta projektiniame pasiūlyme) patvirtinimo dokumentas		_/_/_/
9.	Kiti dokumentai		_/_/_/

Pareiškėjo parašas _____________

XI. PAREIŠKĖJO DEKLARACIJA

Aš, pretenduodamas gauti paramą pagal priemonės „Profesinio mokymo ir informavimo veikla“ veiklos sritį „Asmenų, susijusių su žemės ir miškų ūkio veikla, mokymas ir informavimas“, pasirašydamas šioje paramos paraiškoje, patvirtinu, kad: 1. šioje paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga; 2. šis projektas bus įgyvendinamas taip, kaip nurodyta šioje paraiškoje ir jos prieduose; 3. prašoma parama yra mažiausia projektui įgyvendinti reikalinga suma; 4. institucija, kuriai aš atstovauju, nėra pažeidusi jokios kitos sutarties dėl paramos skyrimo iš Europos Bendrijos arba Lietuvos Respublikos biudžeto lėšų; 5. aš ar mano partneris (jei projektą numatyta įgyvendinti su partneriu) nesame bankrutuojantys ir (arba) likviduojami; 6. man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas, arba dėl kurių projektas nebūtų įgyvendintas nustatytu laikotarpiu; 7. paraiška gali būti atmesta, jeigu joje pateikti ne visi prašomi duomenys (įskaitant šią deklaraciją); 8. žinau, kad Agentūra gali patikrinti pateiktus duomenis ir atlikti patikrą vietoje, taip pat gauti papildomos informacijos. Pateiktus duomenis kontrolės tikslams gali panaudoti ir kitos Lietuvos Respublikos ir ES institucijos; 9. esu informuotas (-a), kad Agentūra tikrins pateiktus duomenis kituose valstybės registruose ir duomenų bazėse. Esu informuotas, kad esu atsakingas už reikiamų dokumentų ir (arba) pažymų pateikimą laiku Agentūrai; 10. sutinku, kad duomenys apie gaunamą (gautą) paramą bus viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti Europos Bendrijos finansinius interesus ES ir Lietuvos Respublikos teisės aktuose nustatyta tvarka; 11. esu informuotas, kad turiu teisę žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant ES ir Lietuvos Respublikos teisės aktų nuostatų; 12. esu informuotas, kad duomenų valdytojas yra Agentūra. Įsipareigoju: 13. vykdyti reguliarią projekto įgyvendinimo stebėseną tam, kad būtų užtikrintas projekto įgyvendinimas, kaip numatyta paraiškoje; 14. nereikalauti išmokėti paramos lėšų, jei padarytos išlaidos neįtrauktos į tinkamų finansuoti išlaidų sąrašą arba jei jos padarytos nesilaikant Ministerijos numatytos tvarkos; 15. klaidingai apskaičiuotą ir pervestą paramos sumą ir (arba) lėšas PVM finansuoti, skirtas iš Ministerijos bendrųjų valstybės biudžeto asignavimų, grąžinti Agentūrai; 16. tinkamai informuoti Agentūrą apie bet kokius pasikeitimus, nukrypimus, vykdant projektą; 17. neplatinti mokymo kursų dalyvių asmens duomenų ir neperduoti tretiesiems asmenims. Sutinku, kad: 18. projekto įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokius dokumentus, susijusius su projektu; 19. paraiškoje pateikti duomenys būtų apdorojami ir saugomi Informacinėje sistemoje; 20. visa su šiuo projektu susijusi informacija būtų naudojama statistikos tikslais.

Jei projektą parengė ir paraišką padėjo užpildyti konsultantas, nurodykite:

Konsultanto vardas ir pavardė	|_|_|_|_|_|_|_|_|_|_|_|_|_|_|_|_|_|_|_|_|
Institucijos pavadinimas	|_|_|_|_|_|_|_|_|_|_|_|_|_|_|_|_|_|_|_|_|
Telefono ir fakso Nr.	|_|_|_|_|_|_|_|_|_|_|_|_|_|_|_|_|_|_|_|_|
|_|_|_|_|_|_|_|_|_|_|_|_|_|_|_|_|_|_|_|_|

PASTABA. Pareiškėjo pateikti duomenys bus apdoroti elektroniniu būdu, juos kontrolės tikslais gali panaudoti Agentūra, kitos susijusios Lietuvos Respublikos ir ES institucijos.

__________________________	_________	________________

(pareiškėjo vadovo ar jo įgalioto	(parašas)	(vardas, pavardė)

asmens pareigų pavadinimas)

Pareiškėjo parašas _____________

_________________

Lietuvos kaimo plėtros 2007–2013 metų programos

priemonės „Profesinio mokymo ir informavimo veikla“

pagal veiklos sritį „Asmenų, susijusių su žemės ir miškų

ūkio veikla, mokymas ir informavimas“ įgyvendinimo taisyklių

4 priedas

(Lietuvos Respublikos žemės ūkio ministro

2011 m. kovo 23 d. įsakymo Nr. 3D-232 redakcija)

(Pavyzdinė sąrašo forma)

................................................................................................................................

(mokymo institucijos pavadinimas)

MOKYMO KURSUS BAIGUSIŲ DALYVIŲ SĄRAŠAS

..............................

(data)

.

(projekto pavadinimas/mokymo programos pavadinimas/mokymo kursų trukmė val./vietovė (savivaldybė, seniūnija)

Eil. Nr.	Vardas, pavardė	Gyvenamoji vieta / tel. Nr.	Žemės ūkio ir miško valdos identifikavimo kodas (nurodant ūkio, kuriame dirba, valdos identifikavimo kodą)/asmens kodas	Išrašyto kvalifikacijos pažymėjimo serija ir Nr.	Parašas

_________________________	_______________	_____________________

(atsakingo asmens pareigų	(parašas)	(vardas, pavardė)

pavadinimas)

________________